qundao/data-zh-poetry huggingface dataset:
之上虞道中作
作者：苏泂
朝代：宋

东关白塔何由见，异日曾惊堠子频。
千顷波涛风雨裏，夜深孤载一愁人。
之上虞道中作
作者：苏泂
朝代：宋

东关白塔何由见，异日曾惊堠子频。千顷波涛风雨里，夜深孤载一愁人。
乐隐
作者：苏泂
朝代：宋

橘隐仙人是乃翁，几年涵养在其中。商颜不出浑无事，安得开禧第一功。
乐隠
作者：苏泂
朝代：宋

橘隠仙人是乃翁，几年涵养在其中。
商颜不出浑无事，安得开禧第一功。
九日
作者：苏泂
朝代：宋

茅檐小屋对青山，只有渊明一味闲。手把黄花玩尊酒，宛然风味义熙间。
九日
作者：苏泂
朝代：宋

茅檐小屋对青山，只有渊明一味闲。
手把黄花翫尊酒，宛然风味义熙间。
九日宝林塔中作
作者：苏泂
朝代：宋
体裁：七言绝句

瓮头无酒菊花青，千丈苍崖孰与登。从此重阳课茶事，不携儿女只携僧。
九日宝林塔中作
作者：苏泂
朝代：宋

甕头无酒菊花青，千丈苍崖孰与登。
从此重阳课茶事，不携儿女只携僧。
书张氏壁
作者：苏泂
朝代：宋

潮水迟朝渡，湖村竟日留。肯从沽酒饮，故作挟书游。得句因题壁，逢人问买州。双凫应不远，知道客来不。
书张氏壁
作者：苏泂
朝代：宋

潮水迟朝渡，湖村竟日留。
肯从沽酒饮，故作挟书游。
得句因题壁，逢人问买州。
双鳬应不远，知道客来不。
书怀
作者：苏泂
朝代：宋

出门莽莽无所适，青草门前少行客。
读书妄意学周孔，行年三十头雪白。
朝廷伏闻治清静，贱子何忧官得失。
平生志气渺江海，前日诗名漫梁益。
相公青毡化乌有，大似不蒙稽古力。
恭惟元佑全盛时，左右明王非列辟。
尔时吾祖亦遭逢，曾与坡范同入直。
同朝人士服该贯，后世儒生犹辟易。
石羊去作高资梦，金榜空余岘山宅。
烂然朱紫照一门，绵亘百年随社稷。
中兴郎从间有人，往往命薄中道塞。
只今晨星颇相望，岂不稽首荷王泽。
先人中间亦筮仕，曾未几见捐禄食。
坐令诸子各困顿，须与祖世事乖隔。
忠肝痛胆欲谁付，冷屋风灯但萧瑟。
明知长短均一尽，自是炎凉心所恻。
昨蒙宗公置牙齿，事下丞相当审覈。
驽才不堪驾十乘，爝火或可继残夕。
纵然得遂岂其志，未免妻嫂有轻色。
诸兄生儿任门户，两弟行当问家室。
祖宗祭祀足依頼，插架牙籤肯终毕。
至尊恭己正南面，下采刍荛及羣策。
男儿努力要及时，致君尧舜收故物。
春风吹花满江城，醉击珊瑚夜吹笛。
属予寄傲谅兹契，隠肆壶天许分席。
西游酹酒弔杜甫，东望吟诗怀李白。
潇湘南浮窥舜葬，淮海北上巡禹迹。
归来故旧半为鬼，未死一身长百疾。
向之经行辄梦寐，江汉沱潜犹彷佛。
尘埃熏人眼生翳，文字不立口挂壁。
樊笼日月安足恃，会觅丹砂变形质。
时哉鹏翼倘相逢，俯仰人间访畴昔。
书怀
作者：苏泂
朝代：宋

出门莽莽无所适，青草门前少行客。读书妄意学周孔，行年三十头雪白。朝廷伏闻治清静，贱子何忧官得失。平生志气渺江海，前日诗名漫梁益。相公青毡化乌有，大似不蒙稽古力。恭惟元祐全盛时，左右明王非列辟。尔时吾祖亦遭逢，曾与坡范同入直。同朝人士服该贯，后世儒生犹辟易。石羊去作高资梦，金榜空馀岘山宅。烂然朱紫照一门，绵亘百年随社稷。中兴郎从间有人，往往命薄中道塞。只今晨星颇相望，岂不稽首荷王泽。先人中间亦筮仕，曾未几见捐禄食。坐令诸子各困顿，须与祖世事乖隔。忠肝痛胆欲谁付，冷屋风灯但萧瑟。明知长短均一尽，自是炎凉心所恻。昨蒙宗公置牙齿，事下丞相当审覈。驽才不堪驾十乘，爝火或可继残夕。纵然得遂岂其志，未免妻嫂有轻色。诸兄生儿任门户，两弟行当问家室。祖宗祭祀足依赖，插架牙签肯终毕。至尊恭己正南面，下采刍荛及群策。男儿努力要及时，致君尧舜收故物。春风吹花满江城，醉击珊瑚夜吹笛。属予寄傲谅兹契，隐肆壶天许分席。西游酹酒吊杜甫，东望吟诗怀李白。潇湘南浮窥舜葬，淮海北上巡禹迹。归来故旧半为鬼，未死一身长百疾。向之经行辄梦寐，江汉沱潜犹彷佛。尘埃熏人眼生翳，文字不立口挂壁。樊笼日月安足恃，会觅丹砂变形质。时哉鹏翼倘相逢，俯仰人间访畴昔。
书愤
作者：苏泂
朝代：宋
体裁：五言律诗

黄叶冷飕飕，临风搔白头。江湖无老伴，天地有新愁。橐禁行鸳晓，榆关战马秋。平生忠孝意，到死不能休。
书所见
作者：苏泂
朝代：宋
体裁：七言绝句

画手何须觅范宽，有人楼上倚栏干。琼田玉界三千顷，野鸭飞来不道寒。
书景
作者：苏泂
朝代：宋

黄衣莺子一双飞，飞到花间立少时。此际东风有情思，杏花吹折最繁枝。
书景
作者：苏泂
朝代：宋

黄衣鶑子一双飞，飞到花间立少时。
此际东风有情思，杏花吹折最繁枝。
书紫芝卷后
作者：苏泂
朝代：宋
体裁：七言绝句

为爱君诗清入骨，每常吟便学推敲。明知箧笥篇篇有，百度逢来百度抄。
乳爵
作者：苏泂
朝代：宋
体裁：五言律诗

乳爵机心浅，逢人自不飞。阔疏罗网事，爱惜羽毛稀。一物知天理，他年任布衣。相忘容苟免，吾与汝无违。
予既赋金貂亭诗巽伯求益不已偶得名酒连饮辄醉随意长哦忽数十句录而成篇真醉汉口中语是可塞严命矣惜不令子大德允见之共一醉噱耳
作者：苏泂
朝代：宋

君不见陈留阮籍字嗣宗，竹林贤者渠称雄。登山临水辄经日，竟用酣饮全其躬。谓浑汝不得复尔，独善犹子曰仲容。以其任达似叔父，气压道北空多铜。宗人共集作圜坐，酌以大斗飞金钟。著言君子处域内，何异群虱居裈中。形骸忽忘置不问，岂复上欲图三公。古来贤达类若此，刘伶毕卓非凡庸。陶潜数酌宦情远，李白一斗诗情通。彼胡不醒匪不智，智在意表言难穷。共惟遥集乃咸嗣，是饮三代传家风。五马渡江一马龙，事未几见嗟江东。就家拜爵下车去，摇手温峤吾谁从。京尹非才固所愿，青山听入明招终。所亲相顾数在念，谓方醉耳何其聪。孙为知几翁远识，信使日月垂虚空。山林钟鼎不两立，珥貂著屐将无同。解之换酒亦不恶，蜡以盛足诚为工。古来醉人醉亦醒，后之醒者醒而聋。作亭缥缈山水胜，曳杖扶疏烟雨濛。长江为杯斗为杓，一饮天地生春红。持杯却酹我遥集，籍咸坟土俱蒿蓬。步兵常侍本何物，目送千古归飞鸿。我今与子生并世，得不痛沃崔嵬胸。只看祖家当时所馀两小簏，其视吴屐相去何啻亿万千千重。
予既赋金貂亭诗巽伯求益不已偶得名酒连饮辄醉随意长哦忽数十句录而成篇真醉汉口中语是可塞严命矣惜不令子大德允见之共一醉噱耳
作者：苏泂
朝代：宋

君不见陈留阮籍字嗣宗，竹林贤者渠称雄。
登山临水辄经日，竟用酣饮全其躬。
谓浑汝不得復尔，独善犹子曰仲容。
以其任达似叔父，气压道北空多铜。
宗人共集作圜坐，酌以大斗飞金钟。
着言君子处域内，何异羣蝨居裈中。
形骸忽忘置不问，岂復上欲图三公。
古来贤达类若此，刘伶毕卓非凡庸。
陶潜数酌宦情远，李白一斗诗情通。
彼胡不醒匪不智，智在意表言难穷。
共惟遥集乃咸嗣，是饮三代传家风。
五马渡江一马龙，事未几见嗟江东。
就家拜爵下车去，摇手温峤吾谁从。
京尹非才固所愿，青山听入明招终。
所亲相顾数在念，谓方醉耳何其聪。
孙为知几翁远识，信使日月垂虚空。
山林钟鼎不两立，珥貂着屐将无同。
解之换酒亦不恶，蜡以盛足诚为工。
古来醉人醉亦醒，后之醒者醒而聋。
作亭缥缈山水胜，曳杖扶疎烟雨蒙。
长江为杯斗为杓，一饮天地生春红。
持杯却酹我遥集，籍咸坟土俱蒿蓬。
步兵常侍本何物，目送千古归飞鸿。
我今与子生并世，得不痛沃崔嵬胸。
只看祖家当时所余两小簏，其视吴屐相去何啻亿万千千重。
予顷时有一联云太饱伤清气微寒最好诗葛天民极爱之偶再续成
作者：苏泂
朝代：宋

太饱伤清气，微寒最好诗。
轻鸥怜野性，垂柳让风姿。
智巧从天赋，疎狂听我为。
极知贫者病，未许药能医。
予顷时有一联云太饱伤清气微寒最好诗葛天民极爱之偶再续成
作者：苏泂
朝代：宋

太饱伤清气，微寒最好诗。轻鸥怜野性，垂柳让风姿。智巧从天赋，疏狂听我为。极知贫者病，未许药能医。
二十三弟丧偶慰之
作者：苏泂
朝代：宋

汝妇真良偶，吾家无间言。
生来诸澹泊，夺去几烦冤。
室想羸鳏慕，床余稚乳存。
羁游违一奠，何日送丘原。
二十三弟丧偶慰之
作者：苏泂
朝代：宋

汝妇真良偶，吾家无间言。生来诸澹泊，夺去几烦冤。室想羸鳏慕，床馀稚乳存。羁游违一奠，何日送丘原。
云川赵使君坐上和赋鸂鶒韵
作者：苏泂
朝代：宋
体裁：七言绝句

杏子花开水漫流，羡君得意在沧洲。莫将文采供人玩，怕入雕笼不自由。
云门寺诗
作者：苏泂
朝代：宋
体裁：七言律诗

重冈落日思依依，地老天荒阅盛衰。万古烟萝千古寺，唐朝诗句晋朝碑。鹤贪清气随僧住，松引寒声助客悲。十载重来衫鬓改，笋舆回路独移时。
五和堆字韵呈孟漕
作者：苏泂
朝代：宋
体裁：七言律诗

十年但有书题问，今日亲逢幕府开。薤本自迎公始到，桃花应笑我重来。何妨邂逅评诗句，不用殷勤治酒杯。办取篮舆共吟赏，石头秋晚乱云堆。
五次韵送蹈中造朝
作者：苏泂
朝代：宋
体裁：五言律诗

镜曲春帆远，延和晓仗穿。已更新历日，休问小行年。用我书三箧，从渠食万钱。功名今古意，留眼看苍天。
代书寄应之舅
作者：苏泂
朝代：宋
体裁：五言律诗

故人天一方，鸿雁已南翔。世乱各生死，年饥无稻粱。丁宁机上锦，爱惜橐中装。莫作孤飞想，冥冥忌弋伤。
代书寄赵处州公甫
作者：苏泂
朝代：宋

苕霅无来使，如今又几时。
案余分惠笔，室有寄来诗。
豁达偏怜我，风流更许谁。
怀哉括苍小，安用借留为。
代书寄赵处州公甫
作者：苏泂
朝代：宋

苕霅无来使，如今又几时。案馀分惠笔，室有寄来诗。豁达偏怜我，风流更许谁。怀哉括苍小，安用借留为。
代内
作者：苏泂
朝代：宋
体裁：七言绝句

孟光书寄与梁鸿，薪粲年年幸可同。触热忘归浑细事，笑人应有北窗风。
代赠
作者：苏泂
朝代：宋
体裁：七言绝句

隔溪杨柳丝丝绿，比妾心情少日时。待得杨花逐流水，此时妾意有谁知。
代野父言
作者：苏泂
朝代：宋
体裁：七言绝句

头白垂垂过七旬，一生筋力尽田园。如今且听儿男去，尚可看鹅抱乳孙。
仰屋
作者：苏泂
朝代：宋
体裁：五言律诗

仰屋无穷事，甘心未遇时。雨花明燕羽，风叶堕蛛丝。农务从人说，光阴类箭移。早知霜白鬓，那免一生痴。
伤懒巢
作者：苏泂
朝代：宋
体裁：七言绝句

车水池边句尚新，重来手帖更精神。知他的赴何方约，一去茫茫不告人。
似梦非梦作
作者：苏泂
朝代：宋

仙女宫钗玉凤头，太平天子翠云裘。九霄下视人间世，底事相看笑不休。
似梦非梦作
作者：苏泂
朝代：宋

僊女宫钗玉凤头，太平天子翠云裘。
九霄下视人间世，底事相看笑不休。
余姚江上作先寄城中亲友
作者：苏泂
朝代：宋

开禧改岁復峥嵘，老我奔驰不少宁。
雪花欺人入衣袂，前日杭州今四明。
老来老来我何有，绿髮黄鬚行白首。
鱼鳞年纪今岁是，挽之不住去如走。
挽君不住知奈何，叩篷击楫聊高歌。
天风为拍雪为舞，寒水自酌金叵罗。
脚根万里不作难，且喜看尽湖中山。
明朝还舍託朋旧，尚有新诗三百首。
借居
作者：苏泂
朝代：宋

借得街南宅子居，萧然几案食无鱼。山人为办横斜供，自洗禅龛净水盂。
借居
作者：苏泂
朝代：宋

借得街南宅子居，萧然几案食无鱼。
山人为办横斜供，自洗禅龛凈水盂。
借屋
作者：苏泂
朝代：宋
体裁：七言绝句

借屋移来逐半年，眼看花发便欣然。主人官满吾当去，却忆看花又可怜。
偶作
作者：苏泂
朝代：宋
体裁：五言律诗

盘薄意无穷，藏修一亩宫。竹鸣知过雨，花动觉微风。閒作诗如画，长思色是空。人言类摩诘，虽病有神通。
偶题
作者：苏泂
朝代：宋

少壮忧藜藿，堆盘齿豁疎。
平生空布褐，垂老剩金珠。
世有伯劳燕，人谁熊掌鱼。
痴年将半百，抚事已嗟吁。
偶题
作者：苏泂
朝代：宋

少壮忧藜藿，堆盘齿豁疏。平生空布褐，垂老剩金珠。世有伯劳燕，人谁熊掌鱼。痴年将半百，抚事已嗟吁。
先寄观复
作者：苏泂
朝代：宋

老去真无几，为官又不成。慇勤驱病体，端的为交情。人以风姿胜，梅将雪意争。知君定怀我，株坐或遐征。
先寄观復
作者：苏泂
朝代：宋

老去真无几，为官又不成。
慇懃驱病体，端的为交情。
人以风姿胜，梅将雪意争。
知君定怀我，株坐或遐征。
八月十二日再入都
作者：苏泂
朝代：宋
体裁：五言律诗

野色连山碧，时光似水流。邹阳仍是客，李广不封侯。业已诗中老，何须病始休。草根萤一点，寂照万端忧。
八月十五日游禹祠告成观
作者：苏泂
朝代：宋

度密穿青且意行，穷居谁识万人英。山当凿处终须好，水到平时自不鸣。夏德真应参太始，禹功那复告其成。登临遗庙秋风里，不尽今来古往情。
八月十五日游禹祠告成观
作者：苏泂
朝代：宋

度密穿青且意行，穷居谁识万人英。
山当凿处终须好，水到平时自不鸣。
夏德真应参太始，禹功那復告其成。
登临遗庙秋风裏，不尽今来古往情。
八阵图
作者：苏泂
朝代：宋
体裁：七言绝句

俨然云转与风回，故国人看但石堆。犹有鬼神供职守，不移行列待将来。
再吟三首
作者：苏泂
朝代：宋

翠被承恩罗扇弃，一年一度一相逢。功成者去终当尔，分付池莲与井桐。菱角鸡头荐晚杯，诗成不受片云催。青裙自约弥明喜，更上西楼看月来。牵牛篱落蛙池雨，甑有新炊圃有蔬。团聚秋来少烦恼，只羹藜苋莫羹鲈。
再吟三首·其一
作者：苏泂
朝代：宋
体裁：古风

翠被承恩罗扇弃，一年一度一相逢。功成者去终当尔，分付池莲与井桐。
再吟三首·其三
作者：苏泂
朝代：宋
体裁：古风

牵牛篱落蛙池雨，甑有新炊圃有蔬。团聚秋来少烦恼，只羹藜苋莫羹鲈。
再吟三首·其二
作者：苏泂
朝代：宋

菱角鷄头荐晚杯，诗成不受片云催。
青裙自约弥明喜，更上西楼看月来。
再吟三首·其二
作者：苏泂
朝代：宋

菱角鸡头荐晚杯，诗成不受片云催。青裙自约弥明喜，更上西楼看月来。
再和古梅
作者：苏泂
朝代：宋

和羹之说昔有闻，岂得不如鲁泮芹。
闻名尚救渴将军，会稽竹箭胡能羣。
初花的皪美无度，情事淡泊春空云。
树犹如此人何堪，再三叹息殷仲文。
江南晚生敬耆旧，汲水封植敢不勤。
清霜既降河水涸，笑持双鬓举似君。
人间凉燠易更变，有底寒谷回氤氲。
神奇正尔出臭腐，枯木何怪生奇芬。
诸生径登李杜坛，此老行策伊傅勋。
吾诗称赞愧不足，举止羞涩如羊欣。
再和古梅
作者：苏泂
朝代：宋

和羹之说昔有闻，岂得不如鲁泮芹。闻名尚救渴将军，会稽竹箭胡能群。初花的皪美无度，情事淡泊春空云。树犹如此人何堪，再三叹息殷仲文。江南晚生敬耆旧，汲水封植敢不勤。清霜既降河水涸，笑持双鬓举似君。人间凉燠易更变，有底寒谷回氤氲。神奇正尔出臭腐，枯木何怪生奇芬。诸生径登李杜坛，此老行策伊傅勋。吾诗称赞愧不足，举止羞涩如羊欣。
再和陶韵
作者：苏泂
朝代：宋

纷纷流俗间，哀此万众生。陶翁盖达士，酷爱重九名。行行步东皋，见菊眼为明。色香不改旧，想像闻其声。欢言各携袂，耄齿逮弱龄。属予刚制酒，空杯与谁倾。凛然北窗下，清癯落骄荣。云团煮风叶，竞用招我情。醒醉未必尔，昭氏何亏成。贤达不遗世，后来肯下交。玄发一以变，感此徂年凋。所怀寄绝俗，泰华未为高。牛山纵寻斧，何时解干霄。仲尼聘列国，未觉历日劳。古今君臣义，比干更茅焦。皇皇上天意，一物犹甄陶。清泉黄金花，庶矣饥渴朝。
再和陶韵·其一
作者：苏泂
朝代：宋

纷纷流俗间，哀此万众生。陶翁盖达士，酷爱重九名。行行步东皋，见菊眼为明。色香不改旧，想像闻其声。欢言各携袂，耄齿逮弱龄。属予刚制酒，空杯与谁倾。凛然北窗下，清癯落骄荣。云团煮风叶，竞用招我情。醒醉未必尔，昭氏何亏成。
再和陶韵·其一
作者：苏泂
朝代：宋

纷纷流俗间，哀此万众生。
陶翁盖达士，酷爱重九名。
行行步东皋，见菊眼为明。
色香不改旧，想像闻其声。
讙言各携袂，耄齿逮弱龄。
属予刚制酒，空杯与谁倾。
凛然北窗下，清癯落骄荣。
云团煮风叶，竞用招我情。
醒醉未必尔，昭氏何亏成。
再和陶韵·其二
作者：苏泂
朝代：宋

贤达不遗世，后来肯下交。玄发一以变，感此徂年凋。所怀寄绝俗，泰华未为高。牛山纵寻斧，何时解干霄。仲尼聘列国，未觉历日劳。古今君臣义，比干更茅焦。皇皇上天意，一物犹甄陶。清泉黄金花，庶矣饥渴朝。
再和陶韵·其二
作者：苏泂
朝代：宋

贤达不遗世，后来肯下交。
玄髮一以变，感此徂年凋。
所怀寄绝俗，泰华未为高。
牛山纵寻斧，何时解干霄。
仲尼聘列国，未觉历日劳。
古今君臣义，比干更茅焦。
皇皇上天意，一物犹甄陶。
清泉黄金花，庶矣饥渴朝。
再次送刍父韵寄之二首
作者：苏泂
朝代：宋

君到知何日，书来未可疏。旅情难是久，别意重于初。时暑方遵涉，斋居少自如。梁空明月梦，只有不关渠。当时马首东，追送苦匆匆。对我藕花雨，思君榕叶风。畏途迷白黑，醉眼眩青红。曷日归相问，江湖一钓翁。
再次送刍父韵寄之二首·其一
作者：苏泂
朝代：宋

君到知何日，书来未可疎。
旅情难是久，别意重于初。
时暑方遵涉，斋居少自如。
梁空明月梦，只有不关渠。
再次送刍父韵寄之二首·其一
作者：苏泂
朝代：宋

君到知何日，书来未可疏。旅情难是久，别意重于初。时暑方遵涉，斋居少自如。梁空明月梦，只有不关渠。
再次送刍父韵寄之二首·其二
作者：苏泂
朝代：宋
体裁：五言律诗

当时马首东，追送苦匆匆。对我藕花雨，思君榕叶风。畏途迷白黑，醉眼眩青红。曷日归相问，江湖一钓翁。
再省剡姊
作者：苏泂
朝代：宋
体裁：五言律诗

短景催长至，冬温为小春。昔游今更省，母逝姊为亲。风木悲吟楚，晴沙巧籀秦。扁舟君莫羡，未必自由身。
冯生画荷花
作者：苏泂
朝代：宋
体裁：七言绝句

湖上看花意欲迷，年年花谢忆花时。如今一见冯生画，早晚看花更不疑。
凉意
作者：苏泂
朝代：宋

凉意满中庭，乾坤洗濯清。鹊河通海浪，萤火乱天星。便觉黄花近，休看白发生。客床眠不稳，起坐听秋声。
凉意
作者：苏泂
朝代：宋

凉意满中庭，干坤洗濯清。
鹊河通海浪，萤火乱天星。
便觉黄花近，休看白髮生。
客床眠不稳，起坐听秋声。
出婺城
作者：苏泂
朝代：宋
体裁：五言律诗

万顷平田雪，前村昨夜梅。梦还荆国旧，吟欠兔园才。只作寻诗去，何曾为酒来。兹行得奇事，夹道有琼瑰。
出建康府治
作者：苏泂
朝代：宋
体裁：七言绝句

半月书斋淹病身，又随流水下西津。重来此地无相识，只有钟山是故人。
出游
作者：苏泂
朝代：宋
体裁：七言绝句

芳草盈盈水涨陂，浅篙惊动碧琉璃。心情自逐游丝起，爱入春风夏禹祠。
刘振之访别举似喜雨诗次韵
作者：苏泂
朝代：宋
体裁：七言律诗

尺泽霏微起寸阴，稍苏焦槁见青青。便疑菽粟中天降，绝喜阶除半夜听。访我尚期新旧雨，话归还忆短长亭。交游若问今何似，世味谙来似楚萍。
刘郎诗
作者：苏泂
朝代：宋

白发刘郎意自悲，桃山还是欲花时。一生漂转成何事，留得玄都数首诗。
刘郎诗
作者：苏泂
朝代：宋

白髮刘郎意自悲，桃山还是欲花时。
一生漂转成何事，留得玄都数首诗。
别湖桥
作者：苏泂
朝代：宋
体裁：五言律诗

步转湖桥晚，家园隔断陂。回看犹万里，别去不多时。犊子迎风立，童儿以杖随。笋舆方坐睡，到此忽成诗。
到马塍哭尧章
作者：苏泂
朝代：宋

初闻讣告一场悲，写尽心肝在挽词。今日亲来见灵柩，对君妻子但如痴。南宫垂上鬓星星，毕竟襕衫不肯青。除却乐书谁殉葬，一琴一砚一兰亭。花桉空空但满尘，乐章起草遍窗身。孺人侍妾相持泣，安得君归更肃宾。儿年十七未更事，曷日文章能世家。赖是小红渠已嫁，不然啼碎马塍花。
到马塍哭尧章·其一
作者：苏泂
朝代：宋
体裁：七言绝句

初闻讣告一场悲，写尽心肝在挽词。今日亲来见灵柩，对君妻子但如痴。
到马塍哭尧章·其三
作者：苏泂
朝代：宋

花桉空空但满尘，乐章起草徧窗身。
孺人侍妾相持泣，安得君归更肃宾。
到马塍哭尧章·其三
作者：苏泂
朝代：宋

花桉空空但满尘，乐章起草遍窗身。孺人侍妾相持泣，安得君归更肃宾。
到马塍哭尧章·其二
作者：苏泂
朝代：宋
体裁：七言绝句

南宫垂上鬓星星，毕竟襕衫不肯青。除却乐书谁殉葬，一琴一砚一兰亭。
到马塍哭尧章·其四
作者：苏泂
朝代：宋

儿年十七未更事，曷日文章能世家。赖是小红渠已嫁，不然啼碎马塍花。
到马塍哭尧章·其四
作者：苏泂
朝代：宋

儿年十七未更事，曷日文章能世家。
頼是小红渠已嫁，不然啼碎马塍花。
北苑
作者：苏泂
朝代：宋
体裁：五言律诗

北苑心无壮，南窗眼费明。病因杯酒见，花值客愁生。落落知谁合，纷纷讵不情。未成幽处宅，且逐众人行。
十二峰
作者：苏泂
朝代：宋
体裁：七言绝句

画图曾识巫山面，今日亲临十二峰。万里平生无此梦，却疑身在画图中。
十二月二十八夜至此怅然继和
作者：苏泂
朝代：宋

病马犹依枥，饥鸿更着行。
深宵风雨后，万里道途长。
骨立难看镜，愁来怕举觞。
少年轻聚散，曾笑客思乡。
十二月二十八夜至此怅然继和
作者：苏泂
朝代：宋

病马犹依枥，饥鸿更著行。深宵风雨后，万里道途长。骨立难看镜，愁来怕举觞。少年轻聚散，曾笑客思乡。
十六日伏睹明堂礼成圣驾恭谢太一宫小臣敬成口号
作者：苏泂
朝代：宋

三边兵隙果谁开，尽道秋高战马来。宗祀告成无一事，小臣欣睹带花回。黄门驰马去如云，末后椒房驾玉轮。惊起秋风无处避，变成三月万花春。月中鼓吹日中归，重领中宫拜寿闱。指点都人最欢喜，今郊恩赦每郊稀。祥烟漠漠上龙旂，将相侯王护六飞。一望御街红数里，几人簇拥赭黄衣。燕罢芳园敕御龙，须臾仙仗簇还宫。千官过尽尘如雾，薄暮香钿满路中。花枝人面两欣然，和气晴光四接连。亲向官街听舆诵，太平天子万斯年。朝家积累有深仁，天听由来不远人。且愿君王省征伐，明郊重见四夷宾。
十六日伏睹明堂礼成圣驾恭谢太一宫小臣敬成口号·其一
作者：苏泂
朝代：宋

三边兵隙果谁开，尽道秋高战马来。宗祀告成无一事，小臣欣睹带花回。
十六日伏睹明堂礼成圣驾恭谢太一宫小臣敬成口号·其一
作者：苏泂
朝代：宋

三边兵隙果谁开，尽道秋高战马来。
宗祀告成无一事，小臣欣覩带花回。
十六日伏睹明堂礼成圣驾恭谢太一宫小臣敬成口号·其七
作者：苏泂
朝代：宋
体裁：七言绝句

朝家积累有深仁，天听由来不远人。且愿君王省征伐，明郊重见四夷宾。
十六日伏睹明堂礼成圣驾恭谢太一宫小臣敬成口号·其三
作者：苏泂
朝代：宋
体裁：七言绝句

月中鼓吹日中归，重领中宫拜寿闱。指点都人最欢喜，今郊恩赦每郊稀。
十六日伏睹明堂礼成圣驾恭谢太一宫小臣敬成口号·其二
作者：苏泂
朝代：宋
体裁：七言绝句

黄门驰马去如云，末后椒房驾玉轮。惊起秋风无处避，变成三月万花春。
十六日伏睹明堂礼成圣驾恭谢太一宫小臣敬成口号·其五
作者：苏泂
朝代：宋
体裁：七言绝句

燕罢芳园敕御龙，须臾仙仗簇还宫。千官过尽尘如雾，薄暮香钿满路中。
十六日伏睹明堂礼成圣驾恭谢太一宫小臣敬成口号·其六
作者：苏泂
朝代：宋
体裁：七言绝句

花枝人面两欣然，和气晴光四接连。亲向官街听舆诵，太平天子万斯年。
十六日伏睹明堂礼成圣驾恭谢太一宫小臣敬成口号·其四
作者：苏泂
朝代：宋

祥烟漠漠上龙旂，将相侯王护六飞。一望御街红数里，几人簇拥赭黄衣。
十六日伏睹明堂礼成圣驾恭谢太一宫小臣敬成口号·其四
作者：苏泂
朝代：宋

祥烟漠漠上龙旗，将相侯王护六飞。
一望御街红数里，几人簇拥赭黄衣。
十月二十八日迁入赵氏借屋适有名酒及延致内黄侯约兄弟共醉颍季有诗次韵一首
作者：苏泂
朝代：宋

黄花已判一年休，短褐无端又去秋。环堵肯云原宪病，卜居那免屈平愁。交情白发知难有，故里青山未拙谋。醑我横戈陪季孟，人间棠棣薄公侯。
十月二十八日迁入赵氏借屋适有名酒及延致内黄侯约兄弟共醉颍季有诗次韵一首
作者：苏泂
朝代：宋

黄花已判一年休，短褐无端又去秋。
环堵肯云原宪病，卜居那免屈平愁。
交情白髮知难有，故里青山未拙谋。
醑我横戈陪季孟，人间棠棣薄公侯。
南塔诗
作者：苏泂
朝代：宋
体裁：七言绝句

松树何知过百年，树根流水亦清涟。莫嫌寂寞无人到，多有人来正不然。
即事
作者：苏泂
朝代：宋
体裁：五言律诗

新笋看成竹，春风去不知。麦天蚕上早，槐日燕飞迟。褐短偏怜妇，家贫更惜儿。十年霜鬓白，未必总因诗。
即事
作者：苏泂
朝代：宋
体裁：七言绝句

秋风凉冷自天生，瘦骨吹来便觉轻。数日因忙偏蹉事，不知庭户减蝉鸣。
即事
作者：苏泂
朝代：宋

窗外梧桐树，霜风特地吹。莫轻初下叶，长别所生枝。便有青葱见，应无岁月追。先人移得汝，吾鬓复如丝。平生苏季子，岁晚意何如。收拾江湖梦，归来田舍庐。耰锄知力腐，书卷著饥驱。稍识瞿昙老，长思结习除。群鸡纷啄粟，收敛逼深秋。巷内黄叶落，门前清水流。年饥人菜色，家弊仆蓬头。兼善平生志，凄凉出谬悠。
即事
作者：苏泂
朝代：宋
体裁：七言绝句

道宫释寺多名胜，出郭经年得几回。当此秋清身健日，可人还共子高来。
即事·其一
作者：苏泂
朝代：宋

窗外梧桐树，霜风特地吹。莫轻初下叶，长别所生枝。便有青葱见，应无岁月追。先人移得汝，吾鬓复如丝。
即事·其一
作者：苏泂
朝代：宋

窗外梧桐树，霜风特地吹。
莫轻初下叶，长别所生枝。
便有青葱见，应无岁月追。
先人移得汝，吾鬓復如丝。
即事·其三
作者：苏泂
朝代：宋

羣鸡纷啄粟，收敛逼深秋。
巷内黄叶落，门前清水流。
年饥人菜色，家弊仆蓬头。
兼善平生志，凄凉出谬悠。
即事·其三
作者：苏泂
朝代：宋

群鸡纷啄粟，收敛逼深秋。巷内黄叶落，门前清水流。年饥人菜色，家弊仆蓬头。兼善平生志，凄凉出谬悠。
即事·其二
作者：苏泂
朝代：宋

平生苏季子，岁晚意何如。
收拾江湖梦，归来田舍庐。
耰锄知力腐，书卷着饥驱。
稍识瞿昙老，长思结习除。
即事·其二
作者：苏泂
朝代：宋

平生苏季子，岁晚意何如。收拾江湖梦，归来田舍庐。耰锄知力腐，书卷著饥驱。稍识瞿昙老，长思结习除。
即席呈赵大资
作者：苏泂
朝代：宋
体裁：五言律诗

裴公非绿野，白傅喜青山。富贵何如老，功名不似閒。半生知己地，每见立谈间。岁岁须来省，从教载雪还。
即席次韵景周梅花
作者：苏泂
朝代：宋

魂来孤山青，梦破耶水碧。非兄孰知我，非我无此客。一枝霜雪后，坐断春寂寂。平生桃李场，虽邻有不觌。人中具品藻，酝藉李太白。岁寒得佳尚，贤贤以易色。经年堕尘鞅，此士久乖隔。昌原弗相见，所谓顺之逆。无诗可报答，大叫脱巾帻。疏花正点染，半蕊犹索摘。
即席次韵景周梅花
作者：苏泂
朝代：宋

魂来孤山青，梦破耶水碧。
非兄孰知我，非我无此客。
一枝霜雪后，坐断春寂寂。
平生桃李场，虽隣有不觌。
人中具品藻，醖藉李太白。
岁寒得佳尚，贤贤以易色。
经年堕尘鞅，此士久乖隔。
昌原弗相见，所谓顺之逆。
无诗可报答，大叫脱巾帻。
疎花正点染，半蘂犹索摘。
又南明示众
作者：苏泂
朝代：宋

寂寂松门竟日闲，更无金锁与玄关。
时人欲识南明路，过得溪来便上山。
又口占和林奇卿府教春日即事
作者：苏泂
朝代：宋

门前车马无行迹，堂上真重戴凭席。
东风吹水绿芹香，课试公勤榜新拆。
研经未羡陆德明，侯喜况有能诗声。
朝廷更化要三杰，聘币应先鲁两生。
休言三仕有三已，时节因缘还在是。
满园桃李竞纷华，未害疎梅粲寒蘂。
皇天着意生孔颜，一匙蔬饭宜加餐。
渺然人物望公等，解后试挽唐虞还。
又口占和林奇卿府教春日即事
作者：苏泂
朝代：宋

门前车马无行迹，堂上真重戴凭席。东风吹水绿芹香，课试公勤榜新拆。研经未羡陆德明，侯喜况有能诗声。朝廷更化要三杰，聘币应先鲁两生。休言三仕有三已，时节因缘还在是。满园桃李竞纷华，未害疏梅粲寒蕊。皇天著意生孔颜，一匙蔬饭宜加餐。渺然人物望公等，解后试挽唐虞还。
又叹庭前杂花草
作者：苏泂
朝代：宋
体裁：七言律诗

十年屡作花开想，开尽凡花独未开。祝付化工应念此，保全根拨待时来。为梅自合和羹鼎，是菊终须上酒杯。莫笑凄凉周茂叔，窗前生意草成堆。
又约赵大再游小阳明其山全似峡中点烟一亭可为吴越之冠
作者：苏泂
朝代：宋
体裁：五言律诗

客路心常慰，归栖气苦低。经行天柱北，梦想雪峰西。翠壁千岩长，苍烟半点迷。何当同拄杖，重此听猿啼。
口占
作者：苏泂
朝代：宋
体裁：古风

士生弊于文，其实乃无用。今年州县间，朋友多不贡。桔槔旱而工，已得轻抱瓮。大舜举皋陶，乃曰选于众。
句
作者：苏泂
朝代：宋

更无人为作招魂。
名节
作者：苏泂
朝代：宋

了知名节重于山，谁信今人古谊存。
百草前头梅萼秀，羣飞之内凤凰尊。
有身合下阳城拜，无些能招宋玉魂。
公道世间犹我辈，未妨归卧掩柴门。
名节
作者：苏泂
朝代：宋

了知名节重于山，谁信今人古谊存。百草前头梅萼秀，群飞之内凤凰尊。有身合下阳城拜，无些能招宋玉魂。公道世间犹我辈，未妨归卧掩柴门。
听雨诗
作者：苏泂
朝代：宋
体裁：七言律诗

三分春事二分休，造化明明百草头。一夜雨声清似玉，半窗梅影淡于秋。家贫只与诗为伍，客去从教睡作俦。败衲依然湖海阔，老来无喜亦无忧。
吴淞
作者：苏泂
朝代：宋

把蟹风前醉，吟诗水面歌。
余年听造物，所嗜独烟波。
兰棹凭双穉，菱花笑一皤。
稽山今又昔，贺老苦无多。
吴淞
作者：苏泂
朝代：宋

把蟹风前醉，吟诗水面歌。馀年听造物，所嗜独烟波。兰棹凭双稚，菱花笑一皤。稽山今又昔，贺老苦无多。
吾庐
作者：苏泂
朝代：宋
体裁：古风

阴阴处士庐，寂寂闭门居。颇安颜氏子，敬谢陶胡奴。可使龙作鱼，不使马为驹。诗成有奇气，浮云时卷舒。
呈永老
作者：苏泂
朝代：宋
体裁：七言绝句

衲子心情处士衣，今年参到地无锥。江乡一棹闲来往，只有明州数首诗。
呈许从道省元
作者：苏泂
朝代：宋
体裁：七言绝句

都城握手意弥温，少小追随莫更论。一别江湖重十载，偶然相见欲无言。
周家步
作者：苏泂
朝代：宋
体裁：七言绝句

儿时下上老翁家，常记维舟岸有沙。今日沙移吾亦壮，此翁居处只桑麻。
和九兄古梅
作者：苏泂
朝代：宋

处女何因发半华，一生蓝缕在贫家。冷灰豆爆真奇事，枯树中间忽数花。
和九兄古梅
作者：苏泂
朝代：宋

处女何因髮半华，一生蓝缕在贫家。
冷灰豆爆真奇事，枯树中间忽数花。
和十二弟韵
作者：苏泂
朝代：宋

三伏回头梦欲醒，五更风露月逾清。
病余似鹤精神爽，老去如僧念虑轻。
边面只今多勇战，人间从昔少闲行。
何当封事天皇殿，乞借秋霖洗甲兵。
和十二弟韵
作者：苏泂
朝代：宋

三伏回头梦欲醒，五更风露月逾清。病馀似鹤精神爽，老去如僧念虑轻。边面只今多勇战，人间从昔少闲行。何当封事天皇殿，乞借秋霖洗甲兵。
和岩壑兄九日
作者：苏泂
朝代：宋

华颠可笑插茱萸，儿女欢然竞挽须。故国黄花元自好，荒台青草孰为娱。举觞感慨悲歌有，落帽风流蕴藉无。粘起半生铁如意，今愚何似古之愚。
和岩壑兄九日
作者：苏泂
朝代：宋

华颠可笑插茱萸，儿女欢然竞挽鬚。
故国黄花元自好，荒台青草孰为娱。
举觞感慨悲歌有，落帽风流藴藉无。
粘起半生铁如意，今愚何似古之愚。
和赵宫管看梅三首
作者：苏泂
朝代：宋

除却梅花不可无，梅花之外更何须。花中儿女纷纷是，唯有梅花是丈夫。缚屋疏疏傍柳塘，诗肠浑不畏田荒。今年天赐清修福，只咽梅花一味香。水边山下懒寻伊，折放瓶中看一枝。一片飞来沾砚滴，似嗔老子不题诗。
和赵宫管看梅三首·其一
作者：苏泂
朝代：宋
体裁：七言绝句

除却梅花不可无，梅花之外更何须。花中儿女纷纷是，唯有梅花是丈夫。
和赵宫管看梅三首·其三
作者：苏泂
朝代：宋

水边山下懒寻伊，折放瓶中看一枝。一片飞来沾砚滴，似嗔老子不题诗。
和赵宫管看梅三首·其三
作者：苏泂
朝代：宋

水边山下懒寻伊，折放瓶中看一枝。
一片飞来霑砚滴，似嗔老子不题诗。
和赵宫管看梅三首·其二
作者：苏泂
朝代：宋

缚屋疎疎傍柳塘，诗肠浑不畏田荒。
今年天赐清修福，只嚥梅花一味香。
和赵宫管看梅三首·其二
作者：苏泂
朝代：宋

缚屋疏疏傍柳塘，诗肠浑不畏田荒。今年天赐清修福，只咽梅花一味香。
和陆判院怀祖
作者：苏泂
朝代：宋
体裁：七言律诗

柴门临水对山开，日日思君君不来。与世相忘书万卷，于人无忤酒三杯。参乎毕竟曾师孔，赐也如何敢望回。况是升沉方自此，丹阳闻道好官催。
和陶九日閒居
作者：苏泂
朝代：宋

斯人鲜常在，奄忽便一生。兹辰俄重九，令节谁所名。把菊见南山，吟诗忆渊明。素琴不具弦，大雅留遗声。伯始真粪土，饮水空遐龄。异时东坡下，尚有酒可倾。才难信遇否，物变更枯荣。此翁独醒者，贫贱胡为情。怅焉服九华，觅醉何由成。
和陶九日閒居
作者：苏泂
朝代：宋

斯人鲜常在，奄忽便一生。
兹辰俄重九，令节谁所名。
把菊见南山，吟诗忆渊明。
素琴不具絃，大雅留遗声。
伯始真粪土，饮水空遐龄。
异时东坡下，尚有酒可倾。
才难信遇否，物变更枯荣。
此翁独醒者，贫贱胡为情。
怅焉服九华，觅醉何由成。
和颍叟弟春句
作者：苏泂
朝代：宋
体裁：七言绝句

厌听鸠妇屋头声，十日何曾五日晴。一到红芳了归去，几多时便绿阴晴。
和黄观复梅句
作者：苏泂
朝代：宋

梅花骨相本通仙，何况苔枝缀玉鸾。如著官袍更潇洒，不应将作女人看。
和黄观復梅句
作者：苏泂
朝代：宋

梅花骨相本通仙，何况苔枝缀玉鸾。
如着官袍更潇洒，不应将作女人看。
咏怀
作者：苏泂
朝代：宋

初夏腓草木，园绿胜春深。微雨洒高栋，好风吹我襟。徘徊花下径，独往玩层阴。东西燕雀飞，寂寞鸾凤音。人生积累资，培塿升高岑。陈力正不能，前修愧周任。何时歌物阜，薰兮入舜琴。俯仰终所为，于以达吾心。
咏怀
作者：苏泂
朝代：宋

初夏腓草木，园绿胜春深。
微雨洒高栋，好风吹我襟。
徘徊花下径，独往翫层阴。
东西燕雀飞，寂寞鸾凤音。
人生积累资，培塿升高岑。
陈力正不能，前修愧周任。
何时歌物阜，熏兮入舜琴。
俯仰终所为，于以达吾心。
咏月
作者：苏泂
朝代：宋

入夜金盆上，终宵玉镜悬。气凉征戍骨，肠断别离缘。皎洁宁伤性，虚明欲竟天。平生看不足，兹夕更悠然。既雨中秋望，纤毫桂影分。魄高疑压雾，香动欲冲云。稍窘痴蟾窟，全惊睡鹊群。孤清若个畔，玉笛片时闻。
咏月·其一
作者：苏泂
朝代：宋
体裁：五言律诗

入夜金盆上，终宵玉镜悬。气凉征戍骨，肠断别离缘。皎洁宁伤性，虚明欲竟天。平生看不足，兹夕更悠然。
咏月·其二
作者：苏泂
朝代：宋

既雨中秋望，纤毫桂影分。魄高疑压雾，香动欲冲云。稍窘痴蟾窟，全惊睡鹊群。孤清若个畔，玉笛片时闻。
咏月·其二
作者：苏泂
朝代：宋

既雨中秋望，纤毫桂影分。
魄高疑压雾，香动欲衝云。
稍窘痴蟾窟，全惊睡鹊羣。
孤清若箇畔，玉笛片时闻。
咏草
作者：苏泂
朝代：宋

天涯随意绿匆匆，只与牛羊践踏空。
挽着便堪供药味，谁令汝不遇神农。
咏草
作者：苏泂
朝代：宋

天涯随意绿匆匆，只与牛羊践踏空。挽著便堪供药味，谁令汝不遇神农。
咏草
作者：苏泂
朝代：宋

芳草复芳草，青似青松树。今年见汝黄，明年复如故。今来古往人，南北东西路。
咏草
作者：苏泂
朝代：宋

芳草復芳草，青似青松树。
今年见汝黄，明年復如故。
今来古往人，南北东西路。
哭唐姑丈县尉
作者：苏泂
朝代：宋
体裁：七言律诗

一官蓝绶只虚名，两妇朱丝合不成。问我诸姑先冢舍，别君三日便铭旌。高堂寂寞朝昏养，侧户乖遗子女情。欲写此哀无处所，竹风荷雨泪纵横。
哭小侄梅老
作者：苏泂
朝代：宋

我初养柏儿，年纪三十四。颖季得梅老，岁数适我类。而梅生不凡，头骨甚硗异。见之怀抱中，宛有成人器。漆光眼目动，玉雪皮肉细。爱之甚于柏，稍长望其贵。每出偏问归，祝父好看视。犹嫌碍关钥，莫伴柏嬉戏。固尝约而父，筑室更邻位。请师共教授，儿侄精六艺。中年不如意，藉此期自慰。庶几和仲老，他日远虎侍。梅胡不佳实，飘谢许危脆。更医再而三，历齿一十二。留之苦不可，去我何乃易。而父真断肠，汝伯重垂涕。尔梅竟何往，小槥但遗蜕。登槃莫荐子，登陇休折寄。云然我所伤，畏是尔名字。梅兮早归来，尚作梅花弟。
哭小侄梅老
作者：苏泂
朝代：宋

我初养柏儿，年纪三十四。
颖季得梅老，岁数适我类。
而梅生不凡，头骨甚硗异。
见之怀抱中，宛有成人器。
漆光眼目动，玉雪皮肉细。
爱之甚于柏，稍长望其贵。
每出偏问归，祝父好看视。
犹嫌碍关钥，莫伴柏嬉戏。
固尝约而父，筑室更隣位。
请师共教授，儿侄精六艺。
中年不如意，藉此期自慰。
庶几和仲老，他日远虎侍。
梅胡不佳实，飘谢许危脆。
更医再而三，历齿一十二。
留之苦不可，去我何乃易。
而父真断肠，汝伯重垂涕。
尔梅竟何往，小槥但遗蜕。
登槃莫荐子，登陇休折寄。
云然我所伤，畏是尔名字。
梅兮早归来，尚作梅花弟。
哭邢刍父六首
作者：苏泂
朝代：宋

颐养花能秀，谦卑玉似温。当家衣钵受，外氏典型存。逸骥方开路，归云遽敛昏。胸中何事了，地下与谁论。未晬俄孤子，垂髫便俊声。深知表独立，敢谓竟无成。嗜好惟经史，情亲到友生。回看真梦幻，未必泯神明。江汉渊流远，芝兰雅韵深。规行真畏友，庄语剩闲心。未悉昭昭理，长怀秩秩音。且随贤父窆，应伴放翁吟。在昔呻吟作，于今族姓无。致身胡不可，得寿有相须。鬼魅资强黠，乾坤恶好儒。黄陈诸老泪，何独为惇夫。恸哭叫苍天，其如手足然。几年能尔熟，一日弃予先。委翰愁胠箧，赓诗叹绝弦。求儿方画褓，有母况华颠。太学三旬食，邢家万事空。初头才过我，半后已无公。惚恍扶床语，仓皇就木终。从今颜巷冷，宁复孔尊同。
哭邢刍父六首·其一
作者：苏泂
朝代：宋
体裁：五言律诗

颐养花能秀，谦卑玉似温。当家衣钵受，外氏典型存。逸骥方开路，归云遽敛昏。胸中何事了，地下与谁论。
哭邢刍父六首·其三
作者：苏泂
朝代：宋
体裁：五言律诗

江汉渊流远，芝兰雅韵深。规行真畏友，庄语剩闲心。未悉昭昭理，长怀秩秩音。且随贤父窆，应伴放翁吟。
哭邢刍父六首·其二
作者：苏泂
朝代：宋
体裁：五言律诗

未晬俄孤子，垂髫便俊声。深知表独立，敢谓竟无成。嗜好惟经史，情亲到友生。回看真梦幻，未必泯神明。
哭邢刍父六首·其五
作者：苏泂
朝代：宋

恸哭叫苍天，其如手足然。几年能尔熟，一日弃予先。委翰愁胠箧，赓诗叹绝弦。求儿方画褓，有母况华颠。
哭邢刍父六首·其五
作者：苏泂
朝代：宋

恸哭叫苍天，其如手足然。
几年能尔熟，一日弃予先。
委翰愁胠箧，赓诗叹绝絃。
求儿方画褓，有母况华颠。
哭邢刍父六首·其六
作者：苏泂
朝代：宋

太学三旬食，邢家万事空。初头才过我，半后已无公。惚恍扶床语，仓皇就木终。从今颜巷冷，宁复孔尊同。
哭邢刍父六首·其六
作者：苏泂
朝代：宋

太学三旬食，邢家万事空。
初头纔过我，半后已无公。
惚恍扶床语，仓皇就木终。
从今颜巷冷，宁復孔尊同。
哭邢刍父六首·其四
作者：苏泂
朝代：宋

在昔呻吟作，于今族姓无。致身胡不可，得寿有相须。鬼魅资强黠，乾坤恶好儒。黄陈诸老泪，何独为惇夫。
哭邢刍父六首·其四
作者：苏泂
朝代：宋

在昔呻吟作，于今族姓无。
致身胡不可，得寿有相须。
鬼魅资强黠，干坤恶好儒。
黄陈诸老泪，何独为惇夫。
喜雨和转庵韵
作者：苏泂
朝代：宋

香雾腾云滃郁蒸，九重精祷格真清。连朝润泽非凡雨，通国驩呼荷圣情。好句便疑从地涌，劳歌不复和车声。鹁鸠屋角休无赖，未许寻常唤妇鸣。
喜雨和转庵韵
作者：苏泂
朝代：宋

香雾腾云滃鬰蒸，九重精祷格真清。
连朝润泽非凡雨，通国驩呼荷圣情。
好句便疑从地涌，劳歌不復和车声。
鹁鸠屋角休无頼，未许寻常唤妇鸣。
喜雨忽风作酬仲归
作者：苏泂
朝代：宋
体裁：七言律诗

触石兴云走列峰，天官日日课分龙。有怀竞喜神灵雨，无术添驱变化筇。枕上佳声欣溅瀑，田间乐事喻号钟。连朝风伯何从恶，敢不凌兢为肃容。
四月二十四日喜雨次振之韵
作者：苏泂
朝代：宋

朝来骤雨郁烦蒸，晚见疏星挂汉青。大点忽随风信入，好声先觉梦魂听。春过种失农犹及，喜极诗成语未停。每恨买山无酝藉，不知肝胆露青萍。
四月二十四日喜雨次振之韵
作者：苏泂
朝代：宋

朝来骤雨鬰烦蒸，晚见疎星挂汉青。
大点忽随风信入，好声先觉梦魂听。
春过种失农犹及，喜极诗成语未停。
每恨买山无醖藉，不知肝胆露青萍。
四月十三日晓梦入试枕上口占
作者：苏泂
朝代：宋

百花开尽蝶蜂去，绕屋团团杏叶阴。除却平生我与我，世上谁人识此心。行年今已是七十，况世非皆七十翁。柏儿安女莫迟我，我入泰华游衡嵩。
四月十三日晓梦入试枕上口占·其一
作者：苏泂
朝代：宋

百花开尽蝶蜂去，绕屋团团杏叶阴。除却平生我与我，世上谁人识此心。
四月十三日晓梦入试枕上口占·其一
作者：苏泂
朝代：宋

百花开尽蝶蜂去，遶屋团团杏叶阴。
除却平生我与我，世上谁人识此心。
四月十三日晓梦入试枕上口占·其二
作者：苏泂
朝代：宋
体裁：七言绝句

行年今已是七十，况世非皆七十翁。柏儿安女莫迟我，我入泰华游衡嵩。
因会薛船官寄子高
作者：苏泂
朝代：宋

昔忝卢郎旧，因寻薛子舒。
浅交初未惬，重见极相于。
嗜好三人共，参商十载余。
长安灯月酒，吾与汝怜渠。
因会薛船官寄子高
作者：苏泂
朝代：宋

昔忝卢郎旧，因寻薛子舒。浅交初未惬，重见极相于。嗜好三人共，参商十载馀。长安灯月酒，吾与汝怜渠。
团扇
作者：苏泂
朝代：宋
体裁：七言律诗

团扇光阴有一年，楚骚心事忽凄然。风高碧落无穷雁，日暮青山欲断蝉。老去极思顽似石，古来元忌直如弦。吾庐咫尺金沙地，聊与僧伽话夙缘。
在昔
作者：苏泂
朝代：宋

在昔西游日，飘然入剑关。
酒醒天外驿，诗爽峡中山。
天地羁栖久，乡园缟素还。
不堪明镜裏，重觅旧朱颜。
在昔
作者：苏泂
朝代：宋

在昔西游日，飘然入剑关。酒醒天外驿，诗爽峡中山。天地羁栖久，乡园缟素还。不堪明镜里，重觅旧朱颜。
地壁道中
作者：苏泂
朝代：宋
体裁：五言律诗

落日宜平野，回车憩薄阴。羸牛归径险，寒雀聚枝深。足未伤和玉，文曾卖蜀金。百年渠未已，出处遂何心。
坐睡
作者：苏泂
朝代：宋

世事困缠纠，谁能复自然。看书得坐睡，此乐出于天。一适万虑远，重寻已非先。相逢问尊宿，会我无心禅。
坐睡
作者：苏泂
朝代：宋

世事困缠纠，谁能復自然。
看书得坐睡，此乐出于天。
一适万虑远，重寻已非先。
相逢问尊宿，会我无心禅。
复过二首
作者：苏泂
朝代：宋

远水连山碧四围，烟波时有鹭鸶飞。馀姚江上中秋月，自买扁舟一个归。西风奕奕细吟商，客枕凄然一夜凉。吟尽蘋花浑可事，少留荷叶盖鸳鸯。
复过二首·其一
作者：苏泂
朝代：宋

远水连山碧四围，烟波时有鹭鸶飞。馀姚江上中秋月，自买扁舟一个归。
复过二首·其二
作者：苏泂
朝代：宋

西风奕奕细吟商，客枕凄然一夜凉。吟尽蘋花浑可事，少留荷叶盖鸳鸯。
夏行郊外
作者：苏泂
朝代：宋

吹红换得绿团枝，蝴蝶飞来又却疑。
藤架野花无着莫，是人行处有香随。
夏行郊外
作者：苏泂
朝代：宋

吹红换得绿团枝，蝴蝶飞来又却疑。藤架野花无著莫，是人行处有香随。
夜二首
作者：苏泂
朝代：宋

明月耿清夜，乱蛩啼草根。幽人浑未寝，独自倚柴门。明月在天上，流光遍草莱。平生一樽酒，思与故人开。
夜二首·其一
作者：苏泂
朝代：宋
体裁：五言绝句

明月耿清夜，乱蛩啼草根。幽人浑未寝，独自倚柴门。
夜二首·其二
作者：苏泂
朝代：宋
体裁：五言绝句

明月在天上，流光遍草莱。平生一樽酒，思与故人开。
夜句三首
作者：苏泂
朝代：宋

儿女咿嘤斑竹床，蜩螗六月沸如汤。登楼谁问牛郎事，只看银河意已凉。一派天边淡淡横，虽然无浪有风生。人间各自昏沉睡，看到三更刬地清。四更过尽五更来，看见参旗卷复开。澄澈定非人世酒，就渠斗柄酌三杯。
夜句三首·其一
作者：苏泂
朝代：宋
体裁：七言绝句

儿女咿嘤斑竹床，蜩螗六月沸如汤。登楼谁问牛郎事，只看银河意已凉。
夜句三首·其三
作者：苏泂
朝代：宋

四更过尽五更来，看见参旗卷复开。澄澈定非人世酒，就渠斗柄酌三杯。
夜句三首·其三
作者：苏泂
朝代：宋

四更过尽五更来，看见参旗卷復开。
澄澈定非人世酒，就渠斗柄酌三杯。
夜句三首·其二
作者：苏泂
朝代：宋
体裁：七言绝句

一派天边淡淡横，虽然无浪有风生。人间各自昏沉睡，看到三更刬地清。
夜坐读韦苏州集序
作者：苏泂
朝代：宋

兹辰孟春夕，芳意二分在。登临愧成晚，倏忽朝晡改。楼栏带栖鸟，野色半苍黛。花围郡园夜，柳暗陂塘外。昏钟四檐雨，悬灯澹予对。瓶梅书帙乱，茶树窗纱碍。披文到韦集，神赏希唐代。炉烟起寂寞，至味久不坏。妻眠稚无扰，斯境非凡会。于时暂得我，真净青莲界。蚩蚩竞物欲，宵寐犹憎爱。谁知屡空者，庶远樊笼害。
夜坐读韦苏州集序
作者：苏泂
朝代：宋

兹辰孟春夕，芳意二分在。
登临愧成晚，倏忽朝晡改。
楼栏带栖鸟，野色半苍黛。
花围郡园夜，柳暗陂塘外。
昏钟四檐雨，悬灯澹予对。
瓶梅书帙乱，茶树窗纱碍。
披文到韦集，神赏希唐代。
炉烟起寂寞，至味久不坏。
妻眠稚无扰，斯境非凡会。
于时暂得我，真浄青莲界。
蚩蚩竞物欲，宵寐犹憎爱。
谁知屡空者，庶远樊笼害。
夜汎
作者：苏泂
朝代：宋

澄波湛湛接新秋，月子波心印一钩。荷叶乱花看不见，夜深时有小龙游。
夜泛
作者：苏泂
朝代：宋

澄波湛湛接新秋，月子波心印一鈎。
荷叶乱花看不见，夜深时有小龙游。
夜读杜诗四十韵
作者：苏泂
朝代：宋

夜读老杜诗，如对老杜面。此翁历艰难，往往诗中见。曩吾游川蜀，所恨年数浅。草堂闻无人，正在成都县。断碑蚀苔藓，扪读知几遍。寻思隐其下，终日弄书卷。庶几平生心，所得未应偭。亲庭宦行在，归计乖初愿。言瞻浣花里，卮水乃缺献。人间画图样，皮骨怪丰腆。京华四十载，褐短更驴蹇。至今彼堂上，唇绽齿微现。独馀双眸子，利若秋江剪。因何太瘦生，贫贱恐不免。耒阳一脔炙，饮食知味鲜。后人美肴膳，出语秽虾蚬。那知独角龙，妙用天行健。至其得意处，力斡造物转。神雷破潜穴，霹雳飞雨片。武夫荷戈战，飒沓旂鼓偃。蛟鼍呿波浪，宗庙罗黻冕。鞭车甫平陆，梯磴忽绝巘。又如虚空内，一气互游衍。有足恣驰驱，不行渠自远。苍茫鬼神会，惨惨颜状变。春荣与秋悴，时节随晦显。凤鸣朝阳桐，诸鸟徒巧啭。关雎乐不淫，小弁亲不怨。此身付天地，宁作青紫楦。低头向严武，陵辱非所便。百年禀忠孝，句法老益练。君看夔州作，大冶金百鍊。麟经示褒贬，比物足惩劝。蜀山上摩天，蜀水下如线。山川蕴精异，翁句丽而典。荒郊夜徂半，隔巷闻惊犬。分明梦见翁，握手一笑倩。殷勤得软语，意若深予眷。文章致隆贵，嗤点到群彦。何当同宗文，相与携笔研。
夜读杜诗四十韵
作者：苏泂
朝代：宋

夜读老杜诗，如对老杜面。
此翁历艰难，往往诗中见。
曩吾游川蜀，所恨年数浅。
草堂闻无人，正在成都县。
断碑蚀苔藓，扪读知几遍。
寻思隠其下，终日弄书卷。
庶几平生心，所得未应偭。
亲庭宦行在，归计乖初愿。
言瞻浣花里，巵水乃缺献。
人间画图样，皮骨怪丰腆。
京华四十载，褐短更馿蹇。
至今彼堂上，唇绽齿微现。
独余双眸子，利若秋江剪。
因何太瘦生，贫贱恐不免。
耒阳一脔炙，饮食知味鲜。
后人美肴膳，出语秽虾蚬。
那知独角龙，妙用天行健。
至其得意处，力斡造物转。
神雷破潜穴，霹雳飞雨片。
武夫荷戈战，飒沓旗鼓偃。
蛟鼍呿波浪，宗庙罗黻冕。
鞭车甫平陆，梯磴忽绝巘。
又如虚空内，一气互游衍。
有足恣驰驱，不行渠自远。
苍茫鬼神会，惨惨颜状变。
春荣与秋悴，时节随晦显。
凤鸣朝阳桐，诸鸟徒巧啭。
关雎乐不淫，小弁亲不怨。
此身付天地，宁作青紫楦。
低头向严武，陵辱非所便。
百年禀忠孝，句法老益练。
君看夔州作，大冶金百炼。
麟经示褒贬，比物足惩劝。
蜀山上摩天，蜀水下如线。
山川藴精异，翁句丽而典。
荒郊夜徂半，隔巷闻惊犬。
分明梦见翁，握手一笑倩。
殷勤得软语，意若深予眷。
文章致隆贵，嗤点到羣彦。
何当同宗文，相与携笔研。
夜读老杜星月诗二十首
作者：苏泂
朝代：宋

肺胃清如洗，翛然二十诗。月星连北斗，冰雪绕南枝。煮壑充茶椀，烹龙送酒卮。杜陵天上语，举世几人知。
夜读老杜星月诗二十首
作者：苏泂
朝代：宋

肺胃清如洗，翛然二十诗。
月星连北斗，冰雪绕南枝。
煮壑充茶椀，烹龙送酒巵。
杜陵天上语，举世几人知。
夜读老杜星月诗二十首
作者：苏泂
朝代：宋
体裁：五言律诗

肺胃清如洗，翛然二十诗。月星连北斗，冰雪绕南枝。煮壑充茶碗，烹龙送酒卮。杜陵天上语，举世几人知。
大仙庙
作者：苏泂
朝代：宋

为云为雨话头长，十二峰前事渺茫。尽道翠眉愁未展，不应犹忆楚襄王。风木哀鸣想佩环，飞鸾何在古祠閒。无端牢落悲秋客，刚把人间比梦间。
大仙庙·其一
作者：苏泂
朝代：宋
体裁：七言绝句

为云为雨话头长，十二峰前事渺茫。尽道翠眉愁未展，不应犹忆楚襄王。
大仙庙·其二
作者：苏泂
朝代：宋
体裁：七言绝句

风木哀鸣想佩环，飞鸾何在古祠閒。无端牢落悲秋客，刚把人间比梦间。
太息
作者：苏泂
朝代：宋

生物趋功日夜忙，中年转觉事茫茫。
时情何限刀边蜜，岁晚偏多叶上霜。
屺岵增悲谁覆载，桃梅结实几青黄。
读书不办关门计，又着麻鞋走四方。
太息
作者：苏泂
朝代：宋

生物趋功日夜忙，中年转觉事茫茫。时情何限刀边蜜，岁晚偏多叶上霜。屺岵增悲谁覆载，桃梅结实几青黄。读书不办关门计，又著麻鞋走四方。
奉和删修郎中舅达庵
作者：苏泂
朝代：宋
体裁：七言绝句

分明日用不难知，邂逅庵成一赋诗。身在山林志廊庙，从来此士得圆机。
奉和知县兄
作者：苏泂
朝代：宋
体裁：七言绝句

苍烟湿湿雨微微，一榼山醪手自提。看了梅花来看竹，春寒如水不曾知。
奉和高秘书雪中杂兴
作者：苏泂
朝代：宋
体裁：五言律诗

平湖添细碧，绕郭看新晴。幸作当年瑞，那无一日情。睡魂依酒浊，诗味益茶清。寒事今如许，重扪反舌声。
奉寄子高卢兄五十韵
作者：苏泂
朝代：宋

君才如骕骦，道里未可量。读书串脉络，如海东赴洋。五年隔异县，信若参与商。昨者戒车马，故意改未尝。我家小于斗，下榻出仓黄。绳枢三椽共，君视犹雕梁。贫又少甘脆，而君甘秕糠。晨兴乌鹊先，夕憩星宿张。上言体金玉，时节登虞唐。下言复家世，努力事文章。琐细及儿女，骨肉谊莫当。君来历州府，所在诸侯良。肝胆皆善子，子去锥脱囊。问胡独善我，风雨度钱唐。我时熟君指，又不罗酒浆。何况动邻里，磨刀向猪羊。青灯两夫影，陈义劝交相。谓言经时留，十日又理装。但携本经册，沃州山水乡。子宁舍我去，我意未子忘。相逢一岁短，相别一日长。何缘子吾所，不然我君傍。君虽老马姿，今乃骥服箱。刷燕日千里，阔步徐康庄。江水有时西，东下斯滥觞。奫■至澎湃，穿溜极怀襄。死生渠有命，贫贱士之常。孔融委曹操，汲黯卑张汤。人生出处分，荣谢均阴阳。念我懒拙病，久已在膏肓。此方困忧患，惩艾百战创。安时而处顺，天道不可详。鲁连蹈东海，屈原赋沅湘。此志竟未遂，眼看都茫茫。君怀万金产，待价空四方。古闻韫椟贵，世有刖足伤。蓝田种洵美，死鼠名须防。鲁方秉周礼，汉亦绝楚粮。易求哥舒翰，难觅张子房。英雄出儒素，金印垂襕裳。吾祖元祐末，奉使詟戎羌。子孙失遗武，史册无晶光。君家著胆略，并驱从两狼。弯弓射敌首，灭敌使走藏。此事属乃翁，翁今膂力强。问翁来何时，九月天雨霜。此时君适我，促膝话绳床。作诗致近讯，愿子益自将。君看绕指柔，会作百鍊刚。岂云建厦缺，期子柱明堂。
奉寄子高卢兄五十韵
作者：苏泂
朝代：宋

君才如骕骦，道里未可量。
读书串脉络，如海东赴洋。
五年隔异县，信若参与商。
昨者戒车马，故意改未尝。
我家小于斗，下榻出仓黄。
绳枢三椽共，君视犹雕梁。
贫又少甘脆，而君甘粃糠。
晨兴乌鹊先，夕憩星宿张。
上言体金玉，时节登虞唐。
下言復家世，努力事文章。
琐细及儿女，骨肉谊莫当。
君来历州府，所在诸侯良。
肝胆皆善子，子去锥脱囊。
问胡独善我，风雨度钱唐。
我时熟君指，又不罗酒浆。
何况动隣里，磨刀向猪羊。
青灯两夫影，陈义劝交相。
谓言经时留，十日又理装。
但携本经册，沃州山水乡。
子宁舍我去，我意未子忘。
相逢一岁短，相别一日长。
何缘子吾所，不然我君傍。
君虽老马姿，今乃骥服箱。
刷燕日千里，阔步徐康庄。
江水有时西，东下斯滥觞。
奫{大/沦}至澎湃，穿溜极怀襄。
死生渠有命，贫贱士之常。
孔融委曹操，汲黯卑张汤。
人生出处分，荣谢均阴阳。
念我懒拙病，久已在膏肓。
此方困忧患，惩艾百战创。
安时而处顺，天道不可详。
鲁连蹈东海，屈原赋沅湘。
此志竟未遂，眼看都茫茫。
君怀万金产，待价空四方。
古闻韫椟贵，世有刖足伤。
蓝田种洵美，死鼠名须防。
鲁方秉周礼，汉亦绝楚粮。
易求哥舒翰，难觅张子房。
英雄出儒素，金印垂襕裳。
吾祖元佑末，奉使詟戎羌。
子孙失遗武，史册无晶光。
君家着胆略，并驱从两狼。
弯弓射敌首，灭敌使走藏。
此事属乃翁，翁今膂力强。
问翁来何时，九月天雨霜。
此时君适我，促膝话绳床。
作诗致近讯，愿子益自将。
君看绕指柔，会作百炼刚。
岂云建厦缺，期子柱明堂。
奉谢唐子耆及两冯君载酒宠临借屋
作者：苏泂
朝代：宋
体裁：古风

年事半七十，躬耕吾本谋。读书讵云然，乃与世为雠。维我先人庐，雨风行蜗牛。假此以适我，得无岁云周。永怀鹊有巢，宁久居夫鸠。食饮所不忘，归焉买林丘。进退孰我能，万间子无由。愧子抚我厚，感子非肴羞。
奉送吕表叔赴江阴
作者：苏泂
朝代：宋

春风乍入澄江郡，最爱君山一点青。柳外化民安若子，鸥边为政出于经。每惭旧守勤招唤，况识今侯更典刑。此去交承如借问，侯芭贫病发星星。
奉送吕表叔赴江阴
作者：苏泂
朝代：宋

春风乍入澄江郡，最爱君山一点青。
柳外化民安若子，鸥边为政出于经。
每惭旧守勤招唤，况识今侯更典刑。
此去交承如借问，侯芭贫病髮星星。
姑苏台
作者：苏泂
朝代：宋
体裁：七言绝句

草满污莱雪满峰，吴王台殿落青红。姑苏门外连宵泊，愁听寒山半夜钟。
子大送桂花答之
作者：苏泂
朝代：宋
体裁：七言绝句

小山月在影团团，满院清香特地寒。病骨逢秋眠较少，五更风露起来看。
孔明庙
作者：苏泂
朝代：宋
体裁：七言绝句

未了功名便阖棺，荒祠零落汉衣冠。知心惟有庭前柏，能与先生共岁寒。
存没口号
作者：苏泂
朝代：宋

唐家不靖自牛李，党籍何劳口舌争。莫说纷纷倒元祐，古来平国用阿衡。百川衮衮东赴海，学者皆知孔氏宗。六籍湮微吾道丧，武陵山下泣寒蛩。白发萧萧礼部郎，风流不减贺知章。半生寒饿湖山里，八十重来坐玉堂。
存没口号
作者：苏泂
朝代：宋

陶山松柏日夜长，屋下儿孙渐满堂。当时侍傍五男子，考叔之羹曾未尝。紫荆一树花连枝，近以手抓动辄随。毋忘在莒孔怀日，可咏陟冈何怙诗。
存没口号·其一
作者：苏泂
朝代：宋

唐家不靖自牛李，党籍何劳口舌争。
莫说纷纷倒元佑，古来平国用阿衡。
存没口号·其一
作者：苏泂
朝代：宋

唐家不靖自牛李，党籍何劳口舌争。莫说纷纷倒元祐，古来平国用阿衡。
存没口号·其一
作者：苏泂
朝代：宋
体裁：七言绝句

陶山松柏日夜长，屋下儿孙渐满堂。当时侍傍五男子，考叔之羹曾未尝。
存没口号·其三
作者：苏泂
朝代：宋

白发萧萧礼部郎，风流不减贺知章。半生寒饿湖山里，八十重来坐玉堂。
存没口号·其三
作者：苏泂
朝代：宋

白髮萧萧礼部郎，风流不减贺知章。
半生寒饿湖山裏，八十重来坐玉堂。
存没口号·其二
作者：苏泂
朝代：宋
体裁：七言绝句

百川衮衮东赴海，学者皆知孔氏宗。六籍湮微吾道丧，武陵山下泣寒蛩。
存没口号·其二
作者：苏泂
朝代：宋
体裁：七言绝句

紫荆一树花连枝，近以手抓动辄随。毋忘在莒孔怀日，可咏陟冈何怙诗。
学渔
作者：苏泂
朝代：宋

舟楫苹花渺，江湖喜气多。
一天飞白雨，半夜湿青蓑。
帆转星初落，潮归镜欲磨。
平生动中静，安枕信风波。
学渔
作者：苏泂
朝代：宋

舟楫蘋花渺，江湖喜气多。一天飞白雨，半夜湿青蓑。帆转星初落，潮归镜欲磨。平生动中静，安枕信风波。
安隠寺诗
作者：苏泂
朝代：宋
体裁：五言律诗

樟树何年种，娑娑满寺门。金身虚像设，画壁尽尘昏。龙虎青山远，冰霜碧甃存。坊官敬人客，顷刻具肴尊。
客夜
作者：苏泂
朝代：宋
体裁：五言律诗

风雨夜冥冥，舟行为小停。野田藏水白，燐火出坟青。将子雁能急，久鳏鱼独醒。人生贵艰阻，稍向道涂经。
家国
作者：苏泂
朝代：宋

长安五月火云堆，客子光阴鬓发催。谋国已嗟无位及，忧家只怕有书来。榴花照眼何曾摘，萱草惊心不要开。焉得儿男备征戍，等闲挈取版图回。
家国
作者：苏泂
朝代：宋

长安五月火云堆，客子光阴鬓髮催。
谋国已嗟无位及，忧家只怕有书来。
榴花照眼何曾摘，萱草惊心不要开。
焉得儿男备征戍，等闲挈取版图回。
寄内
作者：苏泂
朝代：宋
体裁：七言绝句

瓮头留得菊花春，过了重阳即诞辰。想见闺中为寿酒，只同儿女说归人。
寄卢子高二首
作者：苏泂
朝代：宋

我别君逾壮，君来我欲翁。艰虞畴昔异，风雨数宵同。鹤病祇应瘦，鹰饥怕苦笼。平生黄叔度，见可俗尘空。君行甫郭门，我病已昏昏。呕泄辄经日，芳芗空屡飧。每思今古易，终畏别离烦。向匪勤车马，何因共一尊。
寄卢子高二首·其一
作者：苏泂
朝代：宋
体裁：五言律诗

我别君逾壮，君来我欲翁。艰虞畴昔异，风雨数宵同。鹤病祇应瘦，鹰饥怕苦笼。平生黄叔度，见可俗尘空。
寄卢子高二首·其二
作者：苏泂
朝代：宋

君行甫郭门，我病已昏昏。呕泄辄经日，芳芗空屡飧。每思今古易，终畏别离烦。向匪勤车马，何因共一尊。
寄卢子高二首·其二
作者：苏泂
朝代：宋

君行甫郭门，我病已昏昏。
呕泄辄经日，芳芗空屡飱。
每思今古易，终畏别离烦。
向匪勤车马，何因共一尊。
寄卫太常二首
作者：苏泂
朝代：宋

道义分明重，功名取次休。重来踏龙尾，犹记立螭头。行辈云霄上，家山岁月周。孰知为郡乐，未慊过都留。祖世多生契，门墙半面人。若为资巨岳，不敢望洪钧。千载今如此，诸公迹易陈。江河须到海，松柏不胜春。
寄卫太常二首·其一
作者：苏泂
朝代：宋
体裁：五言律诗

道义分明重，功名取次休。重来踏龙尾，犹记立螭头。行辈云霄上，家山岁月周。孰知为郡乐，未慊过都留。
寄卫太常二首·其二
作者：苏泂
朝代：宋
体裁：五言律诗

祖世多生契，门墙半面人。若为资巨岳，不敢望洪钧。千载今如此，诸公迹易陈。江河须到海，松柏不胜春。
寄周晋仙
作者：苏泂
朝代：宋

四海周风子，推敲孰似渠。官应憎骨相，老不上髭须。醉帽攲花落，吟身信杖扶。相思不相见，梅树雨鸠呼。
寄周晋仙
作者：苏泂
朝代：宋

四海周风子，推敲孰似渠。
官应憎骨相，老不上髭鬚。
醉帽欹花落，吟身信杖扶。
相思不相见，梅树雨鸠呼。
寄尧章
作者：苏泂
朝代：宋

闻似磻溪隐姓名，阿鬟仍是许飞琼。凉风昨夜惊新雁，想见吹箫又月明。
寄尧章
作者：苏泂
朝代：宋

闻似磻溪隠姓名，阿鬟仍是许飞琼。
凉风昨夜惊新鴈，想见吹箫又月明。
寄尧章并简铦老
作者：苏泂
朝代：宋
体裁：七言绝句

山绕楼台水接天，袈裟同上闇门船。相思一夜梅花落，傥有人来寄短篇。
寄常山晋叟兄
作者：苏泂
朝代：宋
体裁：五言律诗

行人有公论，知县得奇才。祖世今衰矣，吾兄亦壮哉。可能千里到，不破一朝来。当日王猷兴，真成访戴回。
寄李简夫宫使五首
作者：苏泂
朝代：宋

归来手接一封书，累幅春冰字字珠。便欲篮舆从此去，好风吹过烛溪湖。嘉言深味道之腴，启钥抽关许自如。顾我但将行脚误，输君全得病工夫。觅得骊龙颔下珠，几年参请遍江湖。只今同味仍同病，惟有亲朋李简夫。扁舟来往雪模糊，一句当头道得无。不是诗人磨不死，欲将身凑剡川图。节第茫茫逝水如，髯朱宁复与之俱。绝怜老子经行地，一笑知心更有无。
寄李简夫宫使五首·其一
作者：苏泂
朝代：宋
体裁：古风

归来手接一封书，累幅春冰字字珠。便欲篮舆从此去，好风吹过烛溪湖。
寄李简夫宫使五首·其三
作者：苏泂
朝代：宋
体裁：古风

觅得骊龙颔下珠，几年参请遍江湖。只今同味仍同病，惟有亲朋李简夫。
寄李简夫宫使五首·其二
作者：苏泂
朝代：宋

嘉言深味道之腴，启钥抽关许自如。
顾我但将行脚悞，输君全得病工夫。
寄李简夫宫使五首·其二
作者：苏泂
朝代：宋

嘉言深味道之腴，启钥抽关许自如。顾我但将行脚误，输君全得病工夫。
寄李简夫宫使五首·其五
作者：苏泂
朝代：宋

节第茫茫逝水如，髯朱宁复与之俱。绝怜老子经行地，一笑知心更有无。
寄李简夫宫使五首·其五
作者：苏泂
朝代：宋

节第茫茫逝水如，髯朱宁復与之俱。
绝怜老子经行地，一笑知心更有无。
寄李简夫宫使五首·其四
作者：苏泂
朝代：宋
体裁：古风

扁舟来往雪模糊，一句当头道得无。不是诗人磨不死，欲将身凑剡川图。
寄白石姜尧章
作者：苏泂
朝代：宋
体裁：七言绝句

稽山却棹酒船回，泠水湾头两意开。一路有诗吟不稳，当时悔不共君来。
寄赵大资
作者：苏泂
朝代：宋
体裁：七言绝句

刘向拳拳老更忠，外家恩泽尽侯封。分明社稷苍生计，只在平居畎亩中。
寄赵紫芝
作者：苏泂
朝代：宋

同年今半百，同病半年赊。瘦骨如枯木，残身类晚花。人言关念虑，书字觉攲斜。且愿逢灵药，清吟老鬓华。
寄赵紫芝
作者：苏泂
朝代：宋

同年今半百，同病半年赊。
瘦骨如枯木，残身类晚花。
人言关念虑，书字觉欹斜。
且愿逢灵药，清吟老鬓华。
寄颍季
作者：苏泂
朝代：宋

人来得一书，分袂两旬余。
未擉刘差鳖，谁羹宋嫂鱼。
时情分向背，同气底亲疎。
想见迎长节，杯行会忆渠。
寄颍季
作者：苏泂
朝代：宋

人来得一书，分袂两旬馀。未擉刘差鳖，谁羹宋嫂鱼。时情分向背，同气底亲疏。想见迎长节，杯行会忆渠。
寒鸦诗
作者：苏泂
朝代：宋

点点飞来绕水村，不缘街鼓识黄昏。当年口腹成疏弃，却保生全反哺恩。
寒鸦诗
作者：苏泂
朝代：宋

点点飞来遶水村，不缘街皷识黄昏。
当年口腹成疎弃，却保生全反哺恩。
寓言二首
作者：苏泂
朝代：宋

精神遍八方，一散或为风。堂堂世之人，奈何总虚空。我无腾化术，正尔不能从。回视恍兮惚，老子其犹龙。函关度青牛，生在空桑中。藁砧未刀头，妾身变山峰。三年化为碧，是血本来红。古来埋直气，曾见吐长虹。
寓言二首·其一
作者：苏泂
朝代：宋

精神徧八方，一散或为风。
堂堂世之人，奈何总虚空。
我无腾化术，正尔不能从。
回视恍兮惚，老子其犹龙。
寓言二首·其一
作者：苏泂
朝代：宋

精神遍八方，一散或为风。堂堂世之人，奈何总虚空。我无腾化术，正尔不能从。回视恍兮惚，老子其犹龙。
寓言二首·其二
作者：苏泂
朝代：宋
体裁：古风

函关度青牛，生在空桑中。藁砧未刀头，妾身变山峰。三年化为碧，是血本来红。古来埋直气，曾见吐长虹。
寿暹侄
作者：苏泂
朝代：宋
体裁：五言律诗

行年过二十，不可恃青春。再此为中宿，三之即老人。诗书先足己，寿禄后荣亲。当日痴顽叔，从师霅水滨。
寿陆放翁三首
作者：苏泂
朝代：宋

年事依稀鬓复青，看书细字眼犹明。池边自种桃初熟，篱下曾枯竹再生。已觉貂蝉除世念，未妨龟鹤伴诗情。日供薪水门人职，准拟金丹点铁成。边松坐石日从容，故国灵光只我公。岂有文章高海内，独将身世老山中。丹头跃笋分明异，梅萼含椒即渐红。千岁斯人要宗主，不妨留眼送归鸿。花间乳鹿笑相迎，拄杖穿花导鹿行。六子子孙俱宦达，三山山水亦聪明。论诗何止高南渡，草檄相看了北征。带得门人也仙骨，年年来此贺长生。
寿陆放翁三首·其一
作者：苏泂
朝代：宋

年事依稀鬓复青，看书细字眼犹明。池边自种桃初熟，篱下曾枯竹再生。已觉貂蝉除世念，未妨龟鹤伴诗情。日供薪水门人职，准拟金丹点铁成。
寿陆放翁三首·其一
作者：苏泂
朝代：宋

年事依稀鬓復青，看书细字眼犹明。
池边自种桃初熟，篱下曾枯竹再生。
已觉貂蝉除世念，未妨龟鹤伴诗情。
日供薪水门人职，准拟金丹点铁成。
寿陆放翁三首·其三
作者：苏泂
朝代：宋

花间乳鹿笑相迎，拄杖穿花导鹿行。六子子孙俱宦达，三山山水亦聪明。论诗何止高南渡，草檄相看了北征。带得门人也仙骨，年年来此贺长生。
寿陆放翁三首·其三
作者：苏泂
朝代：宋

花间乳鹿笑相迎，拄杖穿花导鹿行。
六子子孙俱宦达，三山山水亦聪明。
论诗何止高南渡，草檄相看了北征。
带得门人也僊骨，年年来此贺长生。
寿陆放翁三首·其二
作者：苏泂
朝代：宋
体裁：七言律诗

边松坐石日从容，故国灵光只我公。岂有文章高海内，独将身世老山中。丹头跃笋分明异，梅萼含椒即渐红。千岁斯人要宗主，不妨留眼送归鸿。
寿颍季
作者：苏泂
朝代：宋
体裁：五言律诗

有屋须生子，为家要及时。云山千态度，弓冶几书诗。寿日能佳事，秋风况捷期。长年一杯酒，吾与菊花知。
将别颍叟弟
作者：苏泂
朝代：宋

兄弟无聊各数年，东堂犹喜聚炊烟。
翛然汝更寻灵照，别后吾知忆惠连。
击汰便应从橹外，看书谁与共灯前。
明朝不待冬冬鼓，祇有关门及早眠。
将别颍叟弟
作者：苏泂
朝代：宋

兄弟无聊各数年，东堂犹喜聚炊烟。翛然汝更寻灵照，别后吾知忆惠连。击汰便应从橹外，看书谁与共灯前。明朝不待鼕鼕鼓，祇有关门及早眠。
小亭诗
作者：苏泂
朝代：宋

小亭西角杏花明，寂寞闻莺但一声。九十日春今五十，自挼红蕊绕阶行。
小亭诗
作者：苏泂
朝代：宋

小亭西角杏花明，寂寞闻鶑但一声。
九十日春今五十，自挼红蘂遶阶行。
小憩西兴
作者：苏泂
朝代：宋
体裁：七言绝句

吴越相望一苇通，仙凡不隔半帆风。玄晖有句无人识，尽在西兴落照中。
小立
作者：苏泂
朝代：宋
体裁：七言绝句

飞却青天白鹭鸶，短篷相伴月明知。只因独速归来后，见我沧洲小立时。
山中雨
作者：苏泂
朝代：宋
体裁：古风

盈盈池上花，瑟瑟花下雨。双双蛱蝶伴，对对鸳鸯侣。池鱼金作鳞，鱼虎翠为羽。兀坐一山春，山春愁独语。
岁杪
作者：苏泂
朝代：宋

客子船都泊，幽人夜独醒。五更初水长，四壁尽歌声。已若从吾好，因之念此生。行年半七十，岁事复峥嵘。
岁杪
作者：苏泂
朝代：宋

客子船都泊，幽人夜独醒。
五更初水长，四壁尽歌声。
已若从吾好，因之念此生。
行年半七十，岁事復峥嵘。
岩壑兄去岁此时作春前四绝句姿媚可爱然犹有遗者因复作一首
作者：苏泂
朝代：宋

萦风送腊回，生意遍陈荄。似织如丝处，春从里许来。
岩壑兄去岁此时作春前四绝句姿媚可爱然犹有遗者因復作一首
作者：苏泂
朝代：宋

萦风送腊回，生意遍陈荄。
似织如丝处，春从裏许来。
峡险
作者：苏泂
朝代：宋
体裁：五言律诗

剖凿谁其始，山川出秘奇。祗应天地设，未必鬼神为。崩石惊船过，盘涡逼棹移。蓬莱如在眼，泪冷挂猿枝。
川墨送两冯君
作者：苏泂
朝代：宋

裕陵故物秦家得，再拜摩挲老墨潘。今代廷圭那复见，纸窗蛛络半乌丸。琅玕翠饼敲玄笏，老我残砖直愧渠。遣似两冯论里好，管城脱帽却时须。
川墨送两冯君·其一
作者：苏泂
朝代：宋

裕陵故物秦家得，再拜摩挲老墨潘。今代廷圭那复见，纸窗蛛络半乌丸。
川墨送两冯君·其一
作者：苏泂
朝代：宋

裕陵故物秦家得，再拜摩挲老墨潘。
今代廷珪那復见，纸窗蛛络半乌丸。
川墨送两冯君·其二
作者：苏泂
朝代：宋

琅玕翠餠敲玄笏，老我残砖直愧渠。
遣似两冯论里好，管城脱帽却时须。
川墨送两冯君·其二
作者：苏泂
朝代：宋

琅玕翠饼敲玄笏，老我残砖直愧渠。遣似两冯论里好，管城脱帽却时须。
巫山峡
作者：苏泂
朝代：宋
体裁：七言绝句

山木无端又一秋，夕阳和影上扁舟。旧时十二峰前路，惟是猿声共客愁。
幽兴
作者：苏泂
朝代：宋

花气湿书签，琴风入画帘。绿阴连地黑，朱果落枝甜。客去从鹦语，人归问鹊占。村居近城郭，幽兴得相兼。
幽兴
作者：苏泂
朝代：宋

花气湿书籤，琴风入画帘。
绿阴连地黑，朱果落枝甜。
客去从鹦语，人归问鹊占。
村居近城郭，幽兴得相兼。
庭前菊
作者：苏泂
朝代：宋
体裁：七言绝句

百叶黄香十月春，东篱佳节误陶巾。开花较晚酒羞涩，风味依然似主人。
建邺即事
作者：苏泂
朝代：宋
体裁：七言绝句

凄凄风雨病情怀，准拟东归事不谐。买得扁舟如箬叶，又随明月过秦淮。
张平父逝后寄尧章
作者：苏泂
朝代：宋

入门回首事如麻，岂意铭旌落主家。有梦合寻苕水路，何心更种马塍花。十年知遇分生死，八口饥寒足叹嗟。我亦此公门下客，只今垂泪过京华。
张平父逝后寄尧章
作者：苏泂
朝代：宋

入门回首事如麻，岂意铭旌落主家。
有梦合寻苕水路，何心更种马塍花。
十年知遇分生死，八口饥寒足嘆嗟。
我亦此公门下客，只今垂泪过京华。
归棹
作者：苏泂
朝代：宋
体裁：五言律诗

形役何时已，凄凉莫更论。雁啼云背月，人语水边村。十月冬犹暖，三杯酒易昏。悠悠信归棹，今夜宿谁门。
归自临安
作者：苏泂
朝代：宋

一铁君王铸已成，忽然淮上羽书惊。归来依旧当时我，添得髭须白数茎。
归自临安
作者：苏泂
朝代：宋

一铁君王铸已成，忽然淮上羽书惊。
归来依旧当时我，添得髭鬚白数茎。
归自都城
作者：苏泂
朝代：宋
体裁：七言绝句

竹树齐平绿似城，朱樱初熟粲繁星。今年趁得春归伴，买饭萧然旧驿亭。
归自陶山舟中示暹侄
作者：苏泂
朝代：宋

钟声四山晚，一舸镜中归。
远舍火明树，寒天露湿衣。
塔高城不禁，林暗鸟畴依。
有句传犹子，吾疎合世违。
归自陶山舟中示暹侄
作者：苏泂
朝代：宋

钟声四山晚，一舸镜中归。远舍火明树，寒天露湿衣。塔高城不禁，林暗鸟畴依。有句传犹子，吾疏合世违。
归越中所居
作者：苏泂
朝代：宋

闲居寡人事，栖迟倦所务。雅志归去来，青山越中住。爻辞玩往圣，门荫资先祖。虽云隐遁情，尚眷诸亲故。岁时酒一尊，聊乐我东土。采莲樵风径，看竹兰亭路。心亨体攸适，干禄靡希遇。百年傥有程，庶近严光墓。
归越中所居
作者：苏泂
朝代：宋

闲居寡人事，栖迟倦所务。
雅志归去来，青山越中住。
爻辞翫往圣，门荫资先祖。
虽云隠遁情，尚眷诸亲故。
岁时酒一尊，聊乐我东土。
采莲樵风径，看竹兰亭路。
心亨体攸适，干禄靡希遇。
百年傥有程，庶近严光墓。
往回临安口号八首
作者：苏泂
朝代：宋

高丽寺里访诗僧，懒上湖船独自行。行到寺前人迹少，不知傍有白云迎。老铦相见一欣然，说似艰虞是去年。从此新诗更超诣，时人欲杀岂无天。道傍举首揖髯陈，领得秋塘句法新。归饭客楼随取别，隔桥相见两诗人。江湖漂荡旧刘郎，不饭经旬病在床。起见旧交仍慷慨，绝怜鬓底有新霜。戒子桥南白塔西，青桐新长盖楼枝。轻风忽向楼前过，不似长安店里时。清晓无车一仆随，南山行遍北山来。日长搭得回船去，薄暮涌金门尚开。天竺前头灵隐东，山川奇崛自玄工。旧时可是不曾看，今度重来看不同。吟诗一日便东归，吟到楼头日色西。今度重来有吟兴，湖边寺寺与留题。
往回临安口号八首·其一
作者：苏泂
朝代：宋

高丽寺裏访诗僧，懒上湖船独自行。
行到寺前人迹少，不知傍有白云迎。
往回临安口号八首·其一
作者：苏泂
朝代：宋

高丽寺里访诗僧，懒上湖船独自行。行到寺前人迹少，不知傍有白云迎。
往回临安口号八首·其七
作者：苏泂
朝代：宋

天竺前头灵隐东，山川奇崛自玄工。旧时可是不曾看，今度重来看不同。
往回临安口号八首·其七
作者：苏泂
朝代：宋

天竺前头灵隠东，山川奇崛自玄工。
旧时可是不曾看，今度重来看不同。
往回临安口号八首·其三
作者：苏泂
朝代：宋
体裁：七言绝句

道傍举首揖髯陈，领得秋塘句法新。归饭客楼随取别，隔桥相见两诗人。
往回临安口号八首·其二
作者：苏泂
朝代：宋
体裁：七言绝句

老铦相见一欣然，说似艰虞是去年。从此新诗更超诣，时人欲杀岂无天。
往回临安口号八首·其五
作者：苏泂
朝代：宋

戒子桥南白塔西，青桐新长盖楼枝。
轻风忽向楼前过，不似长安店裏时。
往回临安口号八首·其五
作者：苏泂
朝代：宋

戒子桥南白塔西，青桐新长盖楼枝。轻风忽向楼前过，不似长安店里时。
往回临安口号八首·其八
作者：苏泂
朝代：宋
体裁：七言绝句

吟诗一日便东归，吟到楼头日色西。今度重来有吟兴，湖边寺寺与留题。
往回临安口号八首·其六
作者：苏泂
朝代：宋
体裁：七言绝句

清晓无车一仆随，南山行遍北山来。日长搭得回船去，薄暮涌金门尚开。
往回临安口号八首·其四
作者：苏泂
朝代：宋
体裁：七言绝句

江湖漂荡旧刘郎，不饭经旬病在床。起见旧交仍慷慨，绝怜鬓底有新霜。
待潮通明诒友朋
作者：苏泂
朝代：宋

子大瞻在前，德允瞠若后。自予得二士，光彩生户牖。向来九州内，所在两脚走。相好亦已多，惟子共辰酉。老铦最可人，自谓秃非丑。南官弃之去，卢氏真杰斗。今朝通明埭，独客对卮酒。追怀平昔意，幸不愧高厚。春江散烟露，春事纷花柳。问胡此淹留，书卷空在手。人生忌多情，所不忘朋友。南北与东西，同然一回首。
待潮通明诒友朋
作者：苏泂
朝代：宋

子大瞻在前，德允瞠若后。
自予得二士，光彩生户牖。
向来九州内，所在两脚走。
相好亦已多，惟子共辰酉。
老铦最可人，自谓秃非丑。
南官弃之去，卢氏真杰斗。
今朝通明埭，独客对巵酒。
追怀平昔意，幸不愧高厚。
春江散烟露，春事纷花柳。
问胡此淹留，书卷空在手。
人生忌多情，所不忘朋友。
南北与东西，同然一回首。
得句
作者：苏泂
朝代：宋

存养龟传息，扶行鹤类形。题诗窗纸白，住舍竹林青。食淡神偏爽，眠稀梦亦灵。从来知守分，真个胜看经。马步山逾险，舟行水未通。驭风为道号，啮雪是家风。自许清如玉，从教臭似铜。人生几两屐，老去一飘蓬。
得句·其一
作者：苏泂
朝代：宋

存养龟传息，扶行鹤类形。题诗窗纸白，住舍竹林青。食淡神偏爽，眠稀梦亦灵。从来知守分，真个胜看经。
得句·其一
作者：苏泂
朝代：宋

存养龟传息，扶行鹤类形。
题诗窗纸白，住舍竹林青。
食淡神偏爽，眠稀梦亦灵。
从来知守分，真箇胜看经。
得句·其二
作者：苏泂
朝代：宋

马步山逾险，舟行水未通。驭风为道号，啮雪是家风。自许清如玉，从教臭似铜。人生几两屐，老去一飘蓬。
得句·其二
作者：苏泂
朝代：宋

马步山逾险，舟行水未通。
驭风为道号，嚙雪是家风。
自许清如玉，从教臭似铜。
人生几两屐，老去一飘蓬。
得屋后舟中作
作者：苏泂
朝代：宋
体裁：五言律诗

有屋吾堪老，无田子缓求。长江惟可饮，万事不须谋。政尔天从欲，端因鬼瞰忧。平生晏平仲，能费几狐裘。
復简蹈中
作者：苏泂
朝代：宋
体裁：五言律诗

庭树风吹尽，池荷雨滴穿。病身能几日，短褐过残年。摘藁有千首，看囊无一钱。鸡号唤清晓，惜许梦钧天。
復过二首·其一
作者：苏泂
朝代：宋

远水连山碧四围，烟波时有鹭鸶飞。
余姚江上中秋月，自买扁舟一箇归。
復过二首·其二
作者：苏泂
朝代：宋

西风奕奕细吟商，客枕凄然一夜凉。
吟尽苹花浑可事，少留荷叶盖鸳鸯。
忆卢子高
作者：苏泂
朝代：宋
体裁：七言绝句

与君同气不同家，今度书迟望眼赊。遇物却思高姓似，江头行坐看芦花。
忆尧章
作者：苏泂
朝代：宋
体裁：七言绝句

数月书斋懒出门，眼看世事但纷纷。长安岂是无相识，除却西湖但忆君。
忆朱子大学士一首
作者：苏泂
朝代：宋
体裁：五言律诗

翠麓晚萧骚，无风树亦号。官荣归若辈，诗态忆吾曹。信有忧能死，应无酒可陶。平生相照地，不隔半秋毫。
忆杨梅
作者：苏泂
朝代：宋

不羡南州锦荔枝，鹤头猩血正红滋。老饕隔岁流涎甚，为趣容山半月期。才熟惟应便送官，摘来和叶上金盘。病夫病久无灵药，且服丹砂数百丸。夏祭先供项里祠，鲜香未咽已闻思。昨宵梦里依稀见，满树薰风重压枝。
忆杨梅·其一
作者：苏泂
朝代：宋
体裁：七言绝句

不羡南州锦荔枝，鹤头猩血正红滋。老饕隔岁流涎甚，为趣容山半月期。
忆杨梅·其三
作者：苏泂
朝代：宋

夏祭先供项里祠，鲜香未咽已闻思。昨宵梦里依稀见，满树薰风重压枝。
忆杨梅·其三
作者：苏泂
朝代：宋

夏祭先供项里祠，鲜香未嚥已闻思。
昨宵梦裏依稀见，满树熏风重压枝。
忆杨梅·其二
作者：苏泂
朝代：宋
体裁：七言绝句

才熟惟应便送官，摘来和叶上金盘。病夫病久无灵药，且服丹砂数百丸。
忆紫芝
作者：苏泂
朝代：宋

几度青衣裹白云，流传仙句世间闻。如今一去无踪迹，独自看云不见君。清才漫仕橐长空，末后翻身尚客中。便死托生都是妄，直疑君去作秋风。
忆紫芝·其一
作者：苏泂
朝代：宋
体裁：七言绝句

几度青衣裹白云，流传仙句世间闻。如今一去无踪迹，独自看云不见君。
忆紫芝·其二
作者：苏泂
朝代：宋
体裁：七言绝句

清才漫仕橐长空，末后翻身尚客中。便死托生都是妄，直疑君去作秋风。
忆黄观復
作者：苏泂
朝代：宋
体裁：五言律诗

地远过从少，天多眼界宽。晓书翻卷白，秋桂绕亭丹。小雨妨相觅，幽花孰与看。平生杜陵老，到此赋诗难。
忠州酆都观乃平都洞天也题一首
作者：苏泂
朝代：宋
体裁：七言绝句

宫殿隋梁所造成，殿门仍有晋丹青。白头道士无人见，客至惟呼鹿出迎。
怀亲堂
作者：苏泂
朝代：宋
体裁：五言律诗

升堂知孝子，即事每思亲。根本由先世，栽培得后人。一林香自好，四序感如新。勿作商颜恋，家传汉幄臣。
怀古
作者：苏泂
朝代：宋
体裁：七言律诗

故宫何在绿离离，逆顺兴亡世所知。草木尚怀勾践德，山川仍识夏王悲。行人月下谁吹笛，游客街前自买碑。欲倚阑干问陈迹，苍烟白露两迟疑。
思故人
作者：苏泂
朝代：宋
体裁：五言律诗

故人不可见，书札报平安。黄菊谁能折，青山独自看。雨生南浦足，秋入五湖宽。岁晚无多事，相看把钓竿。
恨春
作者：苏泂
朝代：宋

芍药荼䕷一万枝，花开动是隔年期。
欲留春色都无计，睡过红云白雪时。
恨春
作者：苏泂
朝代：宋

芍药荼蘼一万枝，花开动是隔年期。欲留春色都无计，睡过红云白雪时。
悟前生
作者：苏泂
朝代：宋
体裁：七言律诗

秋风拂拂草头青，秋日离离万宝成。懒把幽怀经俗事，每因前境悟他生。谢郎船上鱼新买，贺监湖边酒细倾。七十三分今过二，且然无忤白鸥盟。
悼剡姊
作者：苏泂
朝代：宋

庭闱消息判沉沉，雁序殊乡缺嗣音。择对漫言双易姓，何人堪托一分心。孤魂寂寞丘中土，庶子凋零地下金。没固无聊生亦尔，忍令行路独沾襟。
悼剡姊
作者：苏泂
朝代：宋

庭闱消息判沉沉，鴈序殊乡缺嗣音。
择对漫言双易姓，何人堪托一分心。
孤魂寂寞丘中土，庶子凋零地下金。
没固无聊生亦尔，忍令行路独霑巾。
悼杨梅
作者：苏泂
朝代：宋
体裁：七言绝句

凡物从来遇合难，烂甜中故有微酸。自怜生晚空同姓，不得杨妃带笑看。
感旧
作者：苏泂
朝代：宋

小箱留得旧裳衣，母氏亲缝衣此儿。
近日着来浑短窄，猛思泉下许多时。
感旧
作者：苏泂
朝代：宋

小箱留得旧裳衣，母氏亲缝衣此儿。近日著来浑短窄，猛思泉下许多时。
感旧
作者：苏泂
朝代：宋

连年走巴蜀，性命实如丝。去有身将影，归无父惜儿。车驰遭虎豹，水宿伴蛟螭。少待波澜阔，须吟忆昔诗。荆州若个伴，锦水暮云深。万里元无事，一生长苦心。秋林猿吊影，春殿鸟遗音。尚喜身强健，幽期或重寻。
感旧·其一
作者：苏泂
朝代：宋
体裁：五言律诗

连年走巴蜀，性命实如丝。去有身将影，归无父惜儿。车驰遭虎豹，水宿伴蛟螭。少待波澜阔，须吟忆昔诗。
感旧·其二
作者：苏泂
朝代：宋

荆州若个伴，锦水暮云深。万里元无事，一生长苦心。秋林猿吊影，春殿鸟遗音。尚喜身强健，幽期或重寻。
感旧·其二
作者：苏泂
朝代：宋

荆州若箇伴，锦水暮云深。
万里元无事，一生长苦心。
秋林猿弔影，春殿鸟遗音。
尚喜身强健，幽期或重寻。
感时
作者：苏泂
朝代：宋
体裁：七言绝句

欲寻春物了无凭，留得黄鹂一两声。昨夜荷风清溽暑，岸头还有小虫鸣。
感春
作者：苏泂
朝代：宋

纷纷忙事几曾闲，快上高楼得解颜。夜月一奁花似镜，春风千叠柳如山。多情未放芳尘远，渐老难追少日还。燕子飞来那有意，又催团扇入怀间。
感春
作者：苏泂
朝代：宋

纷纷忙事几曾闲，快上高楼得解颜。
夜月一奁花似镜，春风千迭柳如山。
多情未放芳尘远，渐老难追少日还。
燕子飞来那有意，又催团扇入怀间。
感秋
作者：苏泂
朝代：宋

索索来何处，梧桐昨夜黄。蛩声机杼月，雁影塞垣霜。俗尚儒餐贵，家贫父业荒。三秋病消瘦，吾兴入柴桑。
感秋
作者：苏泂
朝代：宋

索索来何处，梧桐昨夜黄。
蛩声机杼月，鴈影塞垣霜。
俗尚儒餐贵，家贫父业荒。
三秋病消瘦，吾兴入柴桑。
所忆
作者：苏泂
朝代：宋

一陂潭水绕花身，渌净分明照得人。最忆蒋陵西曲路，春风相伴两乌巾。
所忆
作者：苏泂
朝代：宋

一陂潭水绕花身，渌浄分明照得人。
最忆蒋陵西曲路，春风相伴两乌巾。
所思
作者：苏泂
朝代：宋
体裁：七言绝句

香炉峰顶行人绝，曾借匡庐带雪看。今日东州逢六月，恍然回首一清寒。
报宁寺
作者：苏泂
朝代：宋

相业平时既讲明，得君当国有难能。周公礼乐寥寥意，馀子随时未可憎。为爱先生所赋诗，半生参学老犹迷。如今数卷钟山草，步步相随处处携。
报宁寺·其一
作者：苏泂
朝代：宋

相业平时既讲明，得君当国有难能。
周公礼乐寥寥意，余子随时未可憎。
报宁寺·其一
作者：苏泂
朝代：宋

相业平时既讲明，得君当国有难能。周公礼乐寥寥意，馀子随时未可憎。
报宁寺·其二
作者：苏泂
朝代：宋
体裁：七言绝句

为爱先生所赋诗，半生参学老犹迷。如今数卷钟山草，步步相随处处携。
拜大父墓
作者：苏泂
朝代：宋
体裁：五言律诗

六载今如此，青松到屋梁。何言声籍籍，直作去堂堂。事已难追悔，天高只痛伤。当时巴蜀使，书疏不能忘。
拜年人
作者：苏泂
朝代：宋

来车去马拜纷纷，岁岁年年不惮烦。拜得老人山上去，一番儿女各当门。小年踯躅随群队，长大悲伤怕物华。爇罢天香来影室，不行人事便归家。
拜年人·其一
作者：苏泂
朝代：宋
体裁：七言绝句

来车去马拜纷纷，岁岁年年不惮烦。拜得老人山上去，一番儿女各当门。
拜年人·其二
作者：苏泂
朝代：宋
体裁：七言绝句

小年踯躅随群队，长大悲伤怕物华。爇罢天香来影室，不行人事便归家。
拟古
作者：苏泂
朝代：宋
体裁：古风

曾城上岧峣，楼观切星辰。其下视九州，我行屡秋春。道逢兮美人，遗我芳兰荪。兰荪不可佩，饮水代朝餐。仰看双飞燕，起势何翩翩。颜渊称贤者，乐在箪瓢间。美人舍我去，此去何时还。怞怞思徒抽，恻恻声孰闻。
拟古
作者：苏泂
朝代：宋

煌煌庭中菊，秋后各已花。玄霜下苍叶，憔悴同凡葩。采之或伤生，不采谓我遐。贵贱讵不然，无已安其家。萧条陶彭泽，归去随风沙。自古有如此，我何良叹嗟。季伦昔富贵，举国称石家。千金买绿珠，歌舞笑春华。醉归击珊瑚，恨不穷骄奢。黄尘洛阳起，里第生桑麻。仲尼卒旅人，历聘空摧车。古来竟何为，不见东门瓜。日月递相见，玄发惊蹉跎。冥冥北邙路，去者何其多。妻孥聚欢乐，志远身已讹。功名无富贵，此路不可过。可怜世上人，刺促鸣干戈。金尊幸有酒，不饮将如何。汉光昔未遇，颇为兄嫂欺。谁知韩王信，本是屠沽儿。他时筑将坛，意气帝者师。中兴屏新莽，长剑诛赤眉。皇天生一物，大小随其资。例令饥与寒，何以生育为。永言观厥成，圆璧殊方圭。天意定不尔，变化应须时。少小弄文翰，把笔能哦诗。十五学缀文，如茧中抽丝。青云付达官，十九名新知。南辕异燕路，鄙笑无挈提。甘心穷阎中，疏食黄瓜齑。区区蠹鱼习，槁死不可医。閒斋秉微尚，高视圣者师。谩言苦如荼，谁信甘如饴。自吾蜀中归，稍拂衣上尘。古今名利场，误杀多许人。归囊课宿有，颇欲谋其身。买花郡庠东，结屋清镜滨。山田不满百，浊酒当濡唇。庶几友生来，谈笑夜达晨。此志犹未遂，宽作明年春。人生几明年，谨勿浪苦辛。往时寻芳兴，屡醉黄金卮。日来酒量窄，三盏忘东西。虽然不多饮，不饮还复思。所以毕吏部，千古遭嘲嗤。每年梅花开，如与粲者期。有时棹孤舟，间或借马骑。水村及山驿，日炙仍风吹。醉归更有携，研席相娱嬉。今年堕尘鞅，颇复疏阔之。此君应有言，亦曰好恶移。凄凉残年历，春到无多时。如何江南岸，不见开一枝。
拟古·其一
作者：苏泂
朝代：宋
体裁：古风

煌煌庭中菊，秋后各已花。玄霜下苍叶，憔悴同凡葩。采之或伤生，不采谓我遐。贵贱讵不然，无已安其家。萧条陶彭泽，归去随风沙。自古有如此，我何良叹嗟。季伦昔富贵，举国称石家。千金买绿珠，歌舞笑春华。醉归击珊瑚，恨不穷骄奢。黄尘洛阳起，里第生桑麻。仲尼卒旅人，历聘空摧车。古来竟何为，不见东门瓜。
拟古·其三
作者：苏泂
朝代：宋

汉光昔未遇，颇为兄嫂欺。
谁知韩王信，本是屠沽儿。
他时筑将坛，意气帝者师。
中兴屏新莽，长剑诛赤眉。
皇天生一物，大小随其资。
例令饥与寒，何以生育为。
永言观厥成，圆璧殊方圭。
天意定不尔，变化应须时。
少小弄文翰，把笔能哦诗。
十五学缀文，如茧中抽丝。
青云付达官，十九名新知。
南辕异燕路，鄙笑无挈提。
甘心穷阎中，疏食黄瓜虀。
区区蠹鱼习，槁死不可医。
閒斋秉微尚，高视圣者师。
谩言苦如荼，谁信甘如饴。
拟古·其三
作者：苏泂
朝代：宋

汉光昔未遇，颇为兄嫂欺。谁知韩王信，本是屠沽儿。他时筑将坛，意气帝者师。中兴屏新莽，长剑诛赤眉。皇天生一物，大小随其资。例令饥与寒，何以生育为。永言观厥成，圆璧殊方圭。天意定不尔，变化应须时。少小弄文翰，把笔能哦诗。十五学缀文，如茧中抽丝。青云付达官，十九名新知。南辕异燕路，鄙笑无挈提。甘心穷阎中，疏食黄瓜齑。区区蠹鱼习，槁死不可医。閒斋秉微尚，高视圣者师。谩言苦如荼，谁信甘如饴。
拟古·其二
作者：苏泂
朝代：宋

日月递相见，玄发惊蹉跎。冥冥北邙路，去者何其多。妻孥聚欢乐，志远身已讹。功名无富贵，此路不可过。可怜世上人，刺促鸣干戈。金尊幸有酒，不饮将如何。
拟古·其二
作者：苏泂
朝代：宋

日月递相见，玄髮惊蹉跎。
冥冥北邙路，去者何其多。
妻孥聚欢乐，志远身已讹。
功名无富贵，此路不可过。
可怜世上人，刺促鸣干戈。
金尊幸有酒，不饮将如何。
拟古·其五
作者：苏泂
朝代：宋

往时寻芳兴，屡醉黄金卮。日来酒量窄，三盏忘东西。虽然不多饮，不饮还复思。所以毕吏部，千古遭嘲嗤。每年梅花开，如与粲者期。有时棹孤舟，间或借马骑。水村及山驿，日炙仍风吹。醉归更有携，研席相娱嬉。今年堕尘鞅，颇复疏阔之。此君应有言，亦曰好恶移。凄凉残年历，春到无多时。如何江南岸，不见开一枝。
拟古·其五
作者：苏泂
朝代：宋

往时寻芳兴，屡醉黄金巵。
日来酒量窄，三盏忘东西。
虽然不多饮，不饮还復思。
所以毕吏部，千古遭嘲嗤。
每年梅花开，如与粲者期。
有时棹孤舟，间或借马骑。
水村及山驿，日炙仍风吹。
醉归更有携，研席相娱嬉。
今年堕尘鞅，颇復疎阔之。
此君应有言，亦曰好恶移。
凄凉残年历，春到无多时。
如何江南岸，不见开一枝。
拟古·其四
作者：苏泂
朝代：宋
体裁：古风

自吾蜀中归，稍拂衣上尘。古今名利场，误杀多许人。归囊课宿有，颇欲谋其身。买花郡庠东，结屋清镜滨。山田不满百，浊酒当濡唇。庶几友生来，谈笑夜达晨。此志犹未遂，宽作明年春。人生几明年，谨勿浪苦辛。
挽周晋仙二首
作者：苏泂
朝代：宋

酷爱金陵二百诗，自痴那得使人痴。草堂寂寞荆公死，泉下相逢试质疑。雪跨冰悬句尽珍，生前已自外其身。重来不见长安道，犹恐虚空遇若人。
挽周晋仙二首·其一
作者：苏泂
朝代：宋
体裁：七言绝句

酷爱金陵二百诗，自痴那得使人痴。草堂寂寞荆公死，泉下相逢试质疑。
挽周晋仙二首·其二
作者：苏泂
朝代：宋
体裁：七言绝句

雪跨冰悬句尽珍，生前已自外其身。重来不见长安道，犹恐虚空遇若人。
挽故开府节使观文赵公二首
作者：苏泂
朝代：宋

杵臼孤无食，诗书卒致身。佩琴重化蜀，衣锦却归鄞。不废先君养，难忘旧日贫。公卿如匹士，伯父更何人。绿鬓今如雪，陪行万里长。稍从师北面，重作婿东床。道义非常重，精神有不忘。一为天下恸，端复细思量。
挽故开府节使观文赵公二首·其一
作者：苏泂
朝代：宋
体裁：五言律诗

杵臼孤无食，诗书卒致身。佩琴重化蜀，衣锦却归鄞。不废先君养，难忘旧日贫。公卿如匹士，伯父更何人。
挽故开府节使观文赵公二首·其二
作者：苏泂
朝代：宋

绿鬓今如雪，陪行万里长。稍从师北面，重作婿东床。道义非常重，精神有不忘。一为天下恸，端复细思量。
挽故开府节使观文赵公二首·其二
作者：苏泂
朝代：宋

绿鬓今如雪，陪行万里长。
稍从师北面，重作婿东床。
道义非常重，精神有不忘。
一为天下恸，端復细思量。
接齐叟总干兄榇
作者：苏泂
朝代：宋

人生何者遽宜休，如此诗书未白头。
舍棹灯明烟雨裏，居人那识在原愁。
接齐叟总干兄榇
作者：苏泂
朝代：宋

人生何者遽宜休，如此诗书未白头。舍棹灯明烟雨里，居人那识在原愁。
提举刘学士以某论守江之策未行作诗见遗谨次
作者：苏泂
朝代：宋

福胎当日起燕然，始信兴亡不属天。谋国自知无秘计，何时归把牧羊鞭。自是群公气未平，黠羌何虑不休兵。欲成江左收贤俊，叹息无人致二生。
提举刘学士以某论守江之策未行作诗见遗谨次·其一
作者：苏泂
朝代：宋
体裁：七言绝句

福胎当日起燕然，始信兴亡不属天。谋国自知无秘计，何时归把牧羊鞭。
提举刘学士以某论守江之策未行作诗见遗谨次·其二
作者：苏泂
朝代：宋

自是羣公气未平，黠羌何虑不休兵。
欲成江左收贤俊，嘆息无人致二生。
提举刘学士以某论守江之策未行作诗见遗谨次·其二
作者：苏泂
朝代：宋

自是群公气未平，黠羌何虑不休兵。欲成江左收贤俊，叹息无人致二生。
摸鱼儿·望关河、试穷遥眼
作者：苏泂
朝代：宋
体裁：词

望关河、试穷遥眼，新愁似丝千缕。刘郎豪气今何在，应是九疑三楚。堪恨处。便拚得、一生寂寞长羁旅。无人寄语。但吊麦伤桃，边松倚竹，空忆旧诗句。文章事，到底将身自误。功名难料迟暮。鹑衣箪食年年瘦，受侮世间儿女。君信否。尽县簿高门，岁晚谁青顾。何如引起。任槎上张骞，山中李广，商略尽风度。
放翁入朝后寄
作者：苏泂
朝代：宋

贞元朝士已无遗，白发当权更有谁。六十还朝今八十，却归修史几人知。
放翁入朝后寄
作者：苏泂
朝代：宋

贞元朝士已无遗，白髮当权更有谁。
六十还朝今八十，却归修史几人知。
放翁宠赐正月九日诗翰
作者：苏泂
朝代：宋
体裁：七言绝句

一篇盈轴粲龙蛇，归自黄州政尔嘉。大似新年逢好事，春风吹宝入贫家。
效张文潜雪体
作者：苏泂
朝代：宋

布衾如铁衣生角，学道终宵免醉昏。儿女呻吟惟有睡，老人独自起开门。楼高谁上最高层，独客思家见祇憎。半夜樵归逢说虎，隔溪罾罢约留灯。
效张文潜雪体·其一
作者：苏泂
朝代：宋
体裁：七言绝句

布衾如铁衣生角，学道终宵免醉昏。儿女呻吟惟有睡，老人独自起开门。
效张文潜雪体·其二
作者：苏泂
朝代：宋
体裁：七言绝句

楼高谁上最高层，独客思家见祇憎。半夜樵归逢说虎，隔溪罾罢约留灯。
无题
作者：苏泂
朝代：宋
体裁：五言律诗

爱酒陶彭泽，能诗陈后山。浮沉将底用，长大若为颜。镜面舟一叶，梅边屋数间。饶君双鬓白，还我半生閒。
无题
作者：苏泂
朝代：宋

绿云无据玉楼空，回首悲欢一梦中。为忆当时裙样色，隔墙嫌见石榴红。月样梳横鬓脚倾，弄箫骑鹤上青冥。归来自摘金茎露，手写黄庭一卷经。梦到巫山起较迟，花梢日在不多时。关心自对空梁语，一个飞来燕子知。树端浮绿涨连云，青草池亭不见人。犹有蔷薇数枝在，虽然是夏亦如春。
无题·其一
作者：苏泂
朝代：宋
体裁：七言绝句

绿云无据玉楼空，回首悲欢一梦中。为忆当时裙样色，隔墙嫌见石榴红。
无题·其三
作者：苏泂
朝代：宋

梦到巫山起较迟，花梢日在不多时。关心自对空梁语，一个飞来燕子知。
无题·其三
作者：苏泂
朝代：宋

梦到巫山起较迟，花梢日在不多时。
关心自对空梁语，一箇飞来燕子知。
无题·其二
作者：苏泂
朝代：宋
体裁：七言绝句

月样梳横鬓脚倾，弄箫骑鹤上青冥。归来自摘金茎露，手写黄庭一卷经。
无题·其四
作者：苏泂
朝代：宋
体裁：七言绝句

树端浮绿涨连云，青草池亭不见人。犹有蔷薇数枝在，虽然是夏亦如春。
日铸岭下狂歌行
作者：苏泂
朝代：宋

我生天地不如意，甚欲飘然去人世。却思一死胡足悲，死而不乐胡死为。又思天地之间固有足乐者，安得庄周之鹏穆王马。有时骑气或御风，天上天中更天下。息驾玄冥圃，驻节蓬莱宫。攀星太极南，访日扶桑东。东西南北何局促，自可直造混沌趋洪濛。又思去有归，安得来无从。当时六鳌负亦重，岂有身常不转动。会须四六二十四足一欠伸，我居其高视尔众。不知化为大海水，为复茫茫而已矣。不知鳌在复鳌亡，为复人生或人死。此时逍遥游，不见争夺场，想见四维上下俱茫茫。巨鳌尔灵便如此，公欲欠伸不难耳。且如皇宋三百六十州，出门所在多山丘。其间平地少，但见萝茑藤蔓上下硗确森相樛。青鞋有底踏须破，人寿几何行不休。更令生世人，偪仄生戈矛。迂回隔绝千里成万里，亲戚朋旧相见朝夕无缘由。尔鳌若未动，为我背略倾。飐翻山与丘，平地与人行。也知上天本来广，也知下地本来平。只因山丘多，顿使天地轻。我当作章问帝借北斗，酌沧溟。尽歼偪仄人，更杀马与鹏。百拜稽首，祭鳌之灵。
日铸岭下狂歌行
作者：苏泂
朝代：宋

我生天地不如意，甚欲飘然去人世。
却思一死胡足悲，死而不乐胡死为。
又思天地之间固有足乐者，安得庄周之鹏穆王马。
有时骑气或御风，天上天中更天下。
息驾玄冥圃，驻节蓬莱宫。
攀星太极南，访日扶桑东。
东西南北何局促，自可直造混沌趋洪蒙。
又思去有归，安得来无从。
当时六鳌负亦重，岂有身常不转动。
会须四六二十四足一欠伸，我居其高视尔众。
不知化为大海水，为復茫茫而已矣。
不知鳌在復鳌亡，为復人生或人死。
此时逍遥游，不见争夺场，想见四维上下俱茫茫。
巨鳌尔灵便如此，公欲欠伸不难耳。
且如皇宋三百六十州，出门所在多山丘。
其间平地少，但见萝茑藤蔓上下硗确森相樛。
青鞋有底踏须破，人寿几何行不休。
更令生世人，偪仄生戈矛。
迂迴隔绝千里成万里，亲戚朋旧相见朝夕无缘由。
尔鳌若未动，为我背略倾。
飐翻山与丘，平地与人行。
也知上天本来广，也知下地本来平。
只因山丘多，顿使天地轻。
我当作章问帝借北斗，酌沧溟。
尽歼偪仄人，更杀马与鹏。
百拜稽首，祭鳌之灵。
旧岁
作者：苏泂
朝代：宋

旧岁无多日，三衢有几程。
雪檐疎滴滴，泉溜响泠泠。
奔走经年债，襟怀一味清。
纪行吟放稳，归咏遣儿听。
旧岁
作者：苏泂
朝代：宋

旧岁无多日，三衢有几程。雪檐疏滴滴，泉溜响泠泠。奔走经年债，襟怀一味清。纪行吟放稳，归咏遣儿听。
春去
作者：苏泂
朝代：宋

城郭春风赋式微，忽看莺老燕雏飞。秧田水满闻姑恶，树叶阴浓叫姊归。百岁襟期真索寞，十年心事只依稀。人间我亦无能者，华发苍颜未必非。
春去
作者：苏泂
朝代：宋

城郭春风赋式微，忽看鶑老燕雏飞。
秧田水满闻姑恶，树叶阴浓叫姊归。
百岁襟期真索寞，十年心事只依稀。
人间我亦无能者，华髮苍颜未必非。
春归
作者：苏泂
朝代：宋
体裁：七言绝句

十日晴明九日非，人家庭院绿成帏。春风怕见匆忙去，莫放杨花一点飞。
春日怀詹梁
作者：苏泂
朝代：宋

陈雷箭去不遗镞，后世人情手翻覆。
我生二十少知己，更觉恩怨生骨肉。
尘沙踪迹窘吴越，波浪奔驰走巴蜀。
痴年自长习艺能，如兔之角碍人目。
相公清德照宇宙，万物引领望钧轴。
平生出言谨许可，爱我重我过推毂。
前回识得白石生，闻韶尽美一夔足。
此公所向泯泾渭，于我底裏罄心腹。
晨星在天萍在水，人生失意多戮辱。
东归穷巷口挂壁，岂无他人不如叔。
迩来詹梁亦好事，颇復顾我青眼独。
吟诗造妙五七言，丑媚寒松倚新竹。
时时敲门小童至，辍书倚火再三读。
亦思赓和礼所尚，疲驽鞭扑随骥騄。
岁寒相见愿始终，且莫嗔怪屡更仆。
吾侪岂图偏党异，俗子空猜往还熟。
青春飞盖城西园，画鹢低飞镜湖曲。
杯行到手勿浪忧，世界坚牢等朝烛。
詹梁长驱行秣驾，贱子终期老茅屋。
他年官达请掉头，莫笑渠侬甘碌碌。
春日怀詹梁
作者：苏泂
朝代：宋

陈雷箭去不遗镞，后世人情手翻覆。我生二十少知己，更觉恩怨生骨肉。尘沙踪迹窘吴越，波浪奔驰走巴蜀。痴年自长习艺能，如兔之角碍人目。相公清德照宇宙，万物引领望钧轴。平生出言谨许可，爱我重我过推毂。前回识得白石生，闻韶尽美一夔足。此公所向泯泾渭，于我底里罄心腹。晨星在天萍在水，人生失意多戮辱。东归穷巷口挂壁，岂无他人不如叔。迩来詹梁亦好事，颇复顾我青眼独。吟诗造妙五七言，丑媚寒松倚新竹。时时敲门小童至，辍书倚火再三读。亦思赓和礼所尚，疲驽鞭扑随骥騄。岁寒相见愿始终，且莫嗔怪屡更仆。吾侪岂图偏党异，俗子空猜往还熟。青春飞盖城西园，画鹢低飞镜湖曲。杯行到手勿浪忧，世界坚牢等朝烛。詹梁长驱行秣驾，贱子终期老茅屋。他年官达请掉头，莫笑渠侬甘碌碌。
春日独居感怀
作者：苏泂
朝代：宋

昔我金陵归，感此芳岁阑。
入门见儿女，愧色盖愁颜。
从人窃余沥，俯育良已难。
居者瓶盎空，行者衣裳单。
岂无一杯酒，持慰汝荒寒。
所知不相待，各去为苍山。
我生转无聊，终日自闭关。
门前春风来，草树向斓斑。
舟车载游冶，类聚极相欢。
而我怀所知，所得心未安。
晨兴亦扶杖，十步九思还。
言瞻山头石，安得如汝顽。
春日独居感怀
作者：苏泂
朝代：宋

昔我金陵归，感此芳岁阑。入门见儿女，愧色盖愁颜。从人窃馀沥，俯育良已难。居者瓶盎空，行者衣裳单。岂无一杯酒，持慰汝荒寒。所知不相待，各去为苍山。我生转无聊，终日自闭关。门前春风来，草树向斓斑。舟车载游冶，类聚极相欢。而我怀所知，所得心未安。晨兴亦扶杖，十步九思还。言瞻山头石，安得如汝顽。
春日起晚
作者：苏泂
朝代：宋

春风散百物，和暖气难清。晨衾四肢倦，欲起还不能。展转卧成晏，起听百鸟鸣。幸然无公事，且复寡经营。妻儿悄不喧，日午闭柴荆。羹鱼就鲜买，软饭熟香粳。虽然愧兹食，赖尔王化成。出门步原田，最爱莓苔青。半生果何为，悔不学躬耕。把锄如把笔，冀穫尚何曾。还复茅檐下，所思良友朋。青云固云乐，倚伏谅难明。那无托衰懒，缅想川上情。物我均所役，聊复安其生。
春日起晚
作者：苏泂
朝代：宋

春风散百物，和暖气难清。
晨衾四肢倦，欲起还不能。
展转卧成晏，起听百鸟鸣。
幸然无公事，且復寡经营。
妻儿悄不喧，日午闭柴荆。
羹鱼就鲜买，软饭熟香粳。
虽然媿兹食，頼尔王化成。
出门步原田，最爱莓苔青。
半生果何为，悔不学躬耕。
把锄如把笔，冀穫尚何曾。
还復茅檐下，所思良友朋。
青云固云乐，倚伏谅难明。
那无託衰懒，缅想川上情。
物我均所役，聊復安其生。
春日闲望
作者：苏泂
朝代：宋

到处林园静，能来是主人。莺喉低啭玉，鱼腹暖翻银。玩雨沾芳履，吟风岸角巾。功名吾老矣，甘作太平民。
春日闲望
作者：苏泂
朝代：宋

到处林园静，能来是主人。
鶑喉低啭玉，鱼腹暖翻银。
翫雨沾芳履，吟风岸角巾。
功名吾老矣，甘作太平民。
春晚二首
作者：苏泂
朝代：宋

春风尔狂颠，三月不知春。青青池上草，翻忆梦中人。幽兰出涧谷，感此芳气新。采采不盈掬，眼前但荆榛。佳花有重秀，幽兰徒自芳。姝媛被奇服，丝竹罗中堂。主人惜残春，清夜未渠央。客子抱贞节，泯然独升床。
春晚二首·其一
作者：苏泂
朝代：宋

春风尔狂颠，三月不知春。青青池上草，翻忆梦中人。幽兰出涧谷，感此芳气新。采采不盈掬，眼前但荆榛。
春晚二首·其一
作者：苏泂
朝代：宋

春风尔狂颠，三月不知春。
青青池上草，翻忆梦中人。
幽兰出磵谷，感此芳气新。
采采不盈掬，眼前但荆榛。
春晚二首·其二
作者：苏泂
朝代：宋
体裁：古风

佳花有重秀，幽兰徒自芳。姝媛被奇服，丝竹罗中堂。主人惜残春，清夜未渠央。客子抱贞节，泯然独升床。
春歌
作者：苏泂
朝代：宋

山人昨日到，野棠连夜开。啼鹃背山去，流莺度水来。草长留款步，花残劝馀杯。于焉早复暮，行坐摘青梅。
春歌
作者：苏泂
朝代：宋

山人昨日到，野棠连夜开。
啼鹃背山去，流鶑度水来。
草长留款步，花残劝余杯。
于焉早復暮，行坐摘青梅。
春涧曲
作者：苏泂
朝代：宋

点点飞红逐细流，拾樵烹荐茗花浮。秋来岂不潺湲好，才带猿声便是愁。
春涧曲
作者：苏泂
朝代：宋

点点飞红逐细流，拾樵烹荐茗花浮。
秋来岂不潺湲好，纔带猿声便是愁。
春谷
作者：苏泂
朝代：宋

寒谷春生物物均，熏然和气特相亲。
十年屡作开花赏，重费吹嘘是此人。
春谷
作者：苏泂
朝代：宋

寒谷春生物物均，薰然和气特相亲。十年屡作开花赏，重费吹嘘是此人。
昭君村
作者：苏泂
朝代：宋
体裁：七言绝句

都将心事与琵琶，青冢魂归路转赊。赢得故乡儿女子，至今头白不离家。
晓行
作者：苏泂
朝代：宋
体裁：五言律诗

稚子侵烟语，征夫破晓行。百为真有数，万物本同生。扰扰岁月晚，悠悠江海情。荒鸡叫茅屋，一笑又天明。
晚步湖桥
作者：苏泂
朝代：宋
体裁：七言律诗

吴侬生长镜湖边，湖晚登桥意欲仙。初见苍山下红日，忽看白月上青烟。收藏画本归吟笔，应答渔歌送客船。回首更阑人去后，玉虹横浸冷金眠。
晚渡
作者：苏泂
朝代：宋

小雨湿诗人，人疑过渡频。
望山高着眼，就树巧遮身。
有句寻鸥说，无家认鹤亲。
明朝上京去，酾酒酹溪神。
晚渡
作者：苏泂
朝代：宋

小雨湿诗人，人疑过渡频。望山高著眼，就树巧遮身。有句寻鸥说，无家认鹤亲。明朝上京去，酾酒酹溪神。
晨起
作者：苏泂
朝代：宋

晓鸡将梦出华胥，起看新霜积槁梧。迟顷日高霜作水，可怜黄叶半边无。攲枕邯郸梦忽残，黄紬被稳日三竿。起来门外霜如雪，始信人间有夜寒。
晨起·其一
作者：苏泂
朝代：宋
体裁：七言绝句

晓鸡将梦出华胥，起看新霜积槁梧。迟顷日高霜作水，可怜黄叶半边无。
晨起·其二
作者：苏泂
朝代：宋

攲枕邯郸梦忽残，黄紬被稳日三竿。起来门外霜如雪，始信人间有夜寒。
晨起·其二
作者：苏泂
朝代：宋

欹枕邯郸梦忽残，黄紬被稳日三竿。
起来门外霜如雪，始信人间有夜寒。
晨起长哦后山秋怀十诗饮水一杯清寒彻心
作者：苏泂
朝代：宋

长哦十秋怀，清韵绕屋梁。
曲逆有饿死，英布刑而王。
向来为长公，甘受三径荒。
一身讵无余，百年信难量。
晨起长哦后山秋怀十诗饮水一杯清寒彻心
作者：苏泂
朝代：宋

长哦十秋怀，清韵绕屋梁。曲逆有饿死，英布刑而王。向来为长公，甘受三径荒。一身讵无馀，百年信难量。
更赋一首
作者：苏泂
朝代：宋

纸阁新糊拥乱书，青灯依旧照诗癯。
隔城经月疎相见，却忆金陵瞌睡图。
更赋一首
作者：苏泂
朝代：宋

纸阁新糊拥乱书，青灯依旧照诗癯。隔城经月疏相见，却忆金陵瞌睡图。
曹娥
作者：苏泂
朝代：宋
体裁：七言绝句

游子心情岁暮时，画船来往几欢悲。夫人祠下寒潮水，自展醪牲读蔡碑。
曹娥江
作者：苏泂
朝代：宋
体裁：五言律诗

月下倾残酒，风前读断碑。采江那有意，陟岵不无悲。树影经船疾，滩声到枕迟。重来更何日，放棹欲何之。
月林即事
作者：苏泂
朝代：宋
体裁：七言绝句

竹穿遥径雨穿廊，缭绕东西百步长。是处有桥通水入，四时无日不花香。
有叹
作者：苏泂
朝代：宋

古屋残僧住，孤坟乱蚁穿。山棱人踏减，滩石浪搓圆。毁誉无终日，功名有百年。予方辜壮岁，渠得恋华颠。气使与形驱，从知万化渠。参禅休佞佛，为士盍忘书。枉铸千金错，终还一味愚。柴门老翁媪，围坐却安居。杵臼梁鸿事，人间欠此人。痴儿号饭少，愁妇厌家贫。雨障雪来晚，梅催柳迓春。平生兼善意，孤独叹沉沦。
有叹·其一
作者：苏泂
朝代：宋
体裁：五言律诗

古屋残僧住，孤坟乱蚁穿。山棱人踏减，滩石浪搓圆。毁誉无终日，功名有百年。予方辜壮岁，渠得恋华颠。
有叹·其三
作者：苏泂
朝代：宋
体裁：五言律诗

杵臼梁鸿事，人间欠此人。痴儿号饭少，愁妇厌家贫。雨障雪来晚，梅催柳迓春。平生兼善意，孤独叹沉沦。
有叹·其二
作者：苏泂
朝代：宋
体裁：五言律诗

气使与形驱，从知万化渠。参禅休佞佛，为士盍忘书。枉铸千金错，终还一味愚。柴门老翁媪，围坐却安居。
有感
作者：苏泂
朝代：宋
体裁：五言律诗

众木晓森森，孤松自百寻。绝知根气大，能受雪霜深。草草供时役，悠悠匪力任。春风遍红紫，啼鴂便惊心。
有感
作者：苏泂
朝代：宋
体裁：七言绝句

滞不求通任布衣，山阴道上玩春晖。每逢到处花开谢，转觉人生万事非。
有感
作者：苏泂
朝代：宋

隆冬都门归，偃息殊未尝。搔头不知痒，心事但荒荒。频年借人居，主者来在堂。飘然十五口，露处悲风霜。而予行无从，宁如弃不将。安巢燕飞来，定穴鱼蛰藏。天地非不宽，一身信难量。扰扰复扰扰，天子诛黠羌。区区复区区，早饭炊绝粮。庭闱蜕骨久，兄弟糊口忙。亲戚亦岂无，所过门如汤。朋友非不多，熟视第感伤。欲生生无涯，欲死死无方。弱妻叫欲绝，三子病在床。汝哭乱我耳，汝痛割我肠。父母亦念我，陶山永相望。
有感
作者：苏泂
朝代：宋

隆冬都门归，偃息殊未尝。
搔头不知痒，心事但荒荒。
频年借人居，主者来在堂。
飘然十五口，露处悲风霜。
而予行无从，宁如弃不将。
安巢燕飞来，定穴鱼蛰藏。
天地非不宽，一身信难量。
扰扰復扰扰，天子诛黠羌。
区区復区区，早饭炊绝粮。
庭闱蜕骨久，兄弟糊口忙。
亲戚亦岂无，所过门如汤。
朋友非不多，熟视第感伤。
欲生生无涯，欲死死无方。
弱妻叫欲绝，三子病在床。
汝哭乱我耳，汝痛割我肠。
父母亦念我，陶山永相望。
有钱咏
作者：苏泂
朝代：宋
体裁：七言绝句

树头榆叶水圆荷，黄菊青苔鼓铸多。莫把诗家作穷相，四时浑不奈钱何。
望三山放翁居
作者：苏泂
朝代：宋
体裁：五言律诗

晚进违前辈，湮才重此州。绝知他日少，预作百年忧。樵牧非身致，聪明不我谋。莫令司马藁，祗候茂陵求。
望前山雪寄叶山人
作者：苏泂
朝代：宋
体裁：七言绝句

烟云出没微微白，知道前山雪也来。应在山中望城郭，烂银宫阙是蓬莱。
望秦山残雪
作者：苏泂
朝代：宋
体裁：七言绝句

山脚斓斑日到迟，清连秦树夜猿悲。因思上古英雄帝，不见苍苍白白时。
杂兴四首
作者：苏泂
朝代：宋

满地秋声鼓吹同，草根无赖更寒蛩。情知万事终摇落，忍见霜林一叶红。秋衾薄薄换吴绫，灯焰无多一半青。却忆旧时荆楚岸，夜深风雨泊船听。兰佩其如楚客悲，年年谁作感秋辞。不应白骨苍苔后，更爱西风落叶时。琵琶亭下维舟处，水落江空夜雪残。记得长官邀我醉，县衙当面玉为山。
杂兴四首·其一
作者：苏泂
朝代：宋

满地秋声皷吹同，草根无頼更寒蛩。
情知万事终摇落，忍见霜林一叶红。
杂兴四首·其一
作者：苏泂
朝代：宋

满地秋声鼓吹同，草根无赖更寒蛩。情知万事终摇落，忍见霜林一叶红。
杂兴四首·其三
作者：苏泂
朝代：宋
体裁：古风

兰佩其如楚客悲，年年谁作感秋辞。不应白骨苍苔后，更爱西风落叶时。
杂兴四首·其二
作者：苏泂
朝代：宋
体裁：古风

秋衾薄薄换吴绫，灯焰无多一半青。却忆旧时荆楚岸，夜深风雨泊船听。
杂兴四首·其四
作者：苏泂
朝代：宋
体裁：古风

琵琶亭下维舟处，水落江空夜雪残。记得长官邀我醉，县衙当面玉为山。
杜字
作者：苏泂
朝代：宋
体裁：五言绝句

望帝城中住，春宵血沁花。何乡真万里，还忆梦中家。
杨梅
作者：苏泂
朝代：宋

孙梅过尽官梅在，下番杨梅独擅场。唤作荔枝元不是，是渠犹著小红裳。每勤蕨叶护筠笼，独自还丹表里红。留与越人共夏祭，莫教恶雨打成空。
杨梅·其一
作者：苏泂
朝代：宋

孙梅过尽官梅在，下番杨梅独擅场。
唤作荔枝元不是，是渠犹着小红裳。
杨梅·其一
作者：苏泂
朝代：宋

孙梅过尽官梅在，下番杨梅独擅场。唤作荔枝元不是，是渠犹著小红裳。
杨梅·其二
作者：苏泂
朝代：宋

每勤蕨叶护筠笼，独自还丹表裏红。
留与越人共夏祭，莫教恶雨打成空。
杨梅·其二
作者：苏泂
朝代：宋

每勤蕨叶护筠笼，独自还丹表里红。留与越人共夏祭，莫教恶雨打成空。
松桂堂
作者：苏泂
朝代：宋
体裁：七言绝句

伯夷能使鄙夫宽，此老传家不在官。魂梦犹能教儿息，九原风节更高寒。
松桂堂
作者：苏泂
朝代：宋

素韠归来痛倚庐，四时花鸟护幽居。
躬行已达参乎孝，佩服难忘孔子书。
绿荫千年知不改，清香奕世岂无余。
客来已自征前梦，未必中堂影像虚。
松桂堂
作者：苏泂
朝代：宋

素韠归来痛倚庐，四时花鸟护幽居。躬行已达参乎孝，佩服难忘孔子书。绿荫千年知不改，清香奕世岂无馀。客来已自徵前梦，未必中堂影像虚。
栖闲堂
作者：苏泂
朝代：宋

纷纷世界多金宝，试觅一闲何处讨。
天公忌闲亦惜闲，似欲人人忙裏老。
长安道上人如烟，信有阴阳错昏晓。
食升衣尺我类渠，玉带金鱼为谁好。
上而公相下百官，鞅掌其身髮华皓。
出临民庶或愧色，归对妻儿仍热恼。
农商工贾各有役，何况倡优及舆皂。
岂如老龚缚屋看青山，赁地于邻甘种稻。
有男肯穫女习纺，布褐藜羹事翁媪。
天怜老龚忙为贫，报以一闲非草草。
乃知富贵天不惜，闲处闲人古来少。
问龚胡为闲处栖，告以中恬外无扰。
家传古书数万卷，充栋牙籤四围绕。
兴来拈读拂蠹鱼，兴尽留残听啼鸟。
花阴坐久看日转，叶径行稀任风扫。
问闲何味作何说，口不能言心自了。
初从太白得微遇，晚向渊明饱问道。
区区拟议已不闲，非作非休此其稍。
我闻如是三嘆息，苦恨当年归不早。
闲中之味肯见分，亦欲诛茅镜湖小。
栖闲堂
作者：苏泂
朝代：宋

纷纷世界多金宝，试觅一闲何处讨。天公忌闲亦惜闲，似欲人人忙里老。长安道上人如烟，信有阴阳错昏晓。食升衣尺我类渠，玉带金鱼为谁好。上而公相下百官，鞅掌其身发华皓。出临民庶或愧色，归对妻儿仍热恼。农商工贾各有役，何况倡优及舆皂。岂如老龚缚屋看青山，赁地于邻甘种稻。有男肯穫女习纺，布褐藜羹事翁媪。天怜老龚忙为贫，报以一闲非草草。乃知富贵天不惜，闲处闲人古来少。问龚胡为闲处栖，告以中恬外无扰。家传古书数万卷，充栋牙签四围绕。兴来拈读拂蠹鱼，兴尽留残听啼鸟。花阴坐久看日转，叶径行稀任风扫。问闲何味作何说，口不能言心自了。初从太白得微遇，晚向渊明饱问道。区区拟议已不闲，非作非休此其稍。我闻如是三叹息，苦恨当年归不早。闲中之味肯见分，亦欲诛茅镜湖小。
桂花
作者：苏泂
朝代：宋

手种秋风碧玉成，花开如粟水沉惊。人间商略年年事，到底其如一字清。一岩树色乱秋云，初喜秋风触鼻根。招隐归来浑未得，老怀索漠剩思君。远于沉水淡于云，一段秋清孰可分。毕竟素娥留不得，人间天上一时闻。东西南北日团圆，洗涤肝膺立树边。料得痴蟾别有药，只餐金粟径升天。
桂花·其一
作者：苏泂
朝代：宋
体裁：诗

手种秋风碧玉成，花开如粟水沉惊。人间商略年年事，到底其如一字清。
桂花·其三
作者：苏泂
朝代：宋
体裁：七言绝句

远于沉水淡于云，一段秋清孰可分。毕竟素娥留不得，人间天上一时闻。
桂花·其二
作者：苏泂
朝代：宋

一岩树色乱秋云，初喜秋风触鼻根。招隐归来浑未得，老怀索漠剩思君。
桂花·其二
作者：苏泂
朝代：宋

一岩树色乱秋云，初喜秋风触鼻根。
招隠归来浑未得，老怀索漠剩思君。
桂花·其四
作者：苏泂
朝代：宋
体裁：七言绝句

东西南北日团圆，洗涤肝膺立树边。料得痴蟾别有药，只餐金粟径升天。
桂花下
作者：苏泂
朝代：宋
体裁：七言绝句

羽服悬知澹不妍，五更清吹月明前。明朝多少尘劳事，自倚虚檐一怅然。
梁湖
作者：苏泂
朝代：宋
体裁：古风

路长人迹少，日午树阴正。兹行乃无故，解后得所性。佳眠离尘境，此事安心竟。晚饭过邑门，未害喧中静。
梅口遣兴
作者：苏泂
朝代：宋

屏迹甘衡陋，驰书捷置邮。系匏成潦倒，行李当嬉游。偶往无前约，明知不自由。米盐嗔妇问，书剑惜儿留。颇涉湖堤远，旋惊野店稠。小梅溪侧寺，疏柳驿边楼。放烧催青入，瞻山揭翠流。鸡笼从势卓，狮卧得形脩。花面施家说，碑颜蠡庙修。池冰鱼附藻，县早肉垂钩。短景中俄昃，孤烟散复收。数凫将子出，一雁落声幽。古怪藤妨瓦，湾埼石碍辀。度危还借步，揭浅更呼舟。栗大封悬屋，萁香炒贮瓯。气豪纷驱击，博负几喧啾。月与星偕隐，云将雪共谋。拾岩乾窸窣，汲涧冷飕飗。少饭粞为食，无衣纸作裘。楮艰钱愈瘦，吏墨政仍偷。桥幻僧伽佛，桁传岭海囚。舞傩群画鬼，唱牧和村讴。饤坐初尝蠘，比邻递解牛。门符矜鸷诡，馆泊佐倡优。麦种稀稀糁，机罗轧轧抽。谢媒茶褐袄，迎妇柿红球。酒味轻疑水，泥途滑过油。骑都应赴禄，舆哭定包忧。稍稍更墟市，迢迢隔坂丘。土风随变易，人语欠温柔。倚伏时皆有，文章理亦犹。本原天意觉，去就物情求。叔世谁青眼，当年早白头。生涯潘令拙，旅次庾郎愁。诗好霜侵鬓，谈高雪在喉。极思闲似垛，只合懒于鸠。命岂奔波注，官知老病休。漫云予有罪，寡信彼堪羞。久矣鸥盟杜，居然蝶梦周。诘朝才婺女，曷日到衢州。
梅口遣兴
作者：苏泂
朝代：宋

屏迹甘衡陋，驰书捷置邮。
繫匏成潦倒，行李当嬉游。
偶往无前约，明知不自由。
米盐嗔妇问，书剑惜儿留。
颇涉湖堤远，旋惊野店稠。
小梅溪侧寺，疎柳驿边楼。
放烧催青入，瞻山揭翠流。
鷄笼从势卓，狮卧得形修。
花面施家说，碑颜蠡庙修。
池冰鱼附藻，县早肉垂鈎。
短景中俄昃，孤烟散復收。
数鳬将子出，一鴈落声幽。
古怪藤妨瓦，湾碕石碍辀。
度危还借步，揭浅更呼舟。
栗大封悬屋，萁香炒贮瓯。
气豪纷驱击，博负几喧啾。
月与星偕隠，云将雪共谋。
拾岩干窸窣，汲涧冷飕飗。
少饭粞为食，无衣纸作裘。
楮艰钱愈瘦，吏墨政仍偷。
桥幻僧伽佛，桁传岭海囚。
舞傩羣画鬼，唱牧和村讴。
饤坐初尝蠘，比邻递解牛。
门符矜鸷诡，馆泊佐倡优。
麦种稀稀糁，机罗轧轧抽。
谢媒茶褐袄，迎妇柿红箇。
酒味轻疑水，泥途滑过油。
骑都应赴禄，舆哭定包忧。
稍稍更墟市，迢迢隔坂丘。
土风随变易，人语欠温柔。
倚伏时皆有，文章理亦犹。
本原天意觉，去就物情求。
叔世谁青眼，当年早白头。
生涯潘令拙，旅次庾郎愁。
诗好霜侵鬓，谈高雪在喉。
极思闲似垛，只合懒于鸠。
命岂奔波注，官知老病休。
漫云予有罪，寡信彼堪羞。
久矣鸥盟杜，居然蝶梦周。
诘朝纔婺女，曷日到衢州。
梅翁所作无一丝勉强意亦和一首
作者：苏泂
朝代：宋

达士养四体，受敌听腹背。悉意万卷读，往昔若晤对。日者鬓发改，自恨笔力退。得句造澹薄，是亦我所爱。
梅翁所作无一丝勉强意亦和一首
作者：苏泂
朝代：宋

达士养四体，受敌听腹背。
悉意万卷读，往昔若晤对。
日者鬓髮改，自恨笔力退。
得句造澹薄，是亦我所爱。
梅花
作者：苏泂
朝代：宋

清贞表独立，半蕊便风流。
信有魁天下，羣芳未转头。
梅花
作者：苏泂
朝代：宋

清贞表独立，半蕊便风流。信有魁天下，群芳未转头。
梅花树下读高兄诗
作者：苏泂
朝代：宋
体裁：七言律诗

寻思秘阁贤郎样，一似梅花带竹枝。每到君边作梅想，却来梅下读君诗。崇奎堂暖春风候，射的山寒夜雪时。安得居游君共我，梅花三友说心期。
梅雨
作者：苏泂
朝代：宋

江南四月苦风波，细雨天寒柰若何。梅子之黄如弹子，菘窠其白柰花窠。篱根日日系扁舟，衣桁才乾水又流。老子病馀凡事懒，但薰沉炷瀹茶瓯。双飞蛱蝶情何厚，百啭仓庚韵可听。肯为螳螂看黄鹤，忍从燕子乞蜻蜓。
梅雨·其一
作者：苏泂
朝代：宋
体裁：七言绝句

江南四月苦风波，细雨天寒柰若何。梅子之黄如弹子，菘窠其白柰花窠。
梅雨·其三
作者：苏泂
朝代：宋

双飞蛱蝶情何厚，百啭仓庚韵可听。
肯为螳蜋看黄鹤，忍从燕子乞蜻蜓。
梅雨·其三
作者：苏泂
朝代：宋

双飞蛱蝶情何厚，百啭仓庚韵可听。肯为螳螂看黄鹤，忍从燕子乞蜻蜓。
梅雨·其二
作者：苏泂
朝代：宋

篱根日日系扁舟，衣桁才乾水又流。老子病馀凡事懒，但薰沉炷瀹茶瓯。
梅雨·其二
作者：苏泂
朝代：宋

篱根日日繫扁舟，衣桁纔干水又流。
老子病余凡事懒，但熏沉炷瀹茶瓯。
梦中作
作者：苏泂
朝代：宋

青灯一盏照青编，月色霜华两皓然。交友岁寒何所忆，水仙王庙竹林边。
梦中作
作者：苏泂
朝代：宋

青灯一盏照青编，月色霜华两皓然。
交友岁寒何所忆，水僊王庙竹林边。
梦卢子高
作者：苏泂
朝代：宋
体裁：七言绝句

魂梦依稀欲见君，须臾为月又为云。起来接得如鸦字，谈笑声音了不闻。
梦句
作者：苏泂
朝代：宋
体裁：七言绝句

元日新春又一年，剡溪仍是旧山川。白头野叟无时事，独自寻僧雪满船。
梦尧章桂花下
作者：苏泂
朝代：宋
体裁：七言绝句

扑鼻清香两绝诗，分明参到小山辞。如今独自秋风下，不似当初并马时。
梦峡
作者：苏泂
朝代：宋

未定还家乐，仍思去国情。猿枝楼阁影，龙府佩环声。水漩攲斜碧，山摇突兀晴。分明昨夜梦，百丈峡中行。
梦峡
作者：苏泂
朝代：宋

未定还家乐，仍思去国情。
猿枝楼阁影，龙府佩环声。
水漩欹斜碧，山摇突兀晴。
分明昨夜梦，百丈峡中行。
梦游
作者：苏泂
朝代：宋
体裁：七言绝句

殿前入醉索催茶，玉女传宣赋綵霞。谁道尘缘犹未断，碧桃花下却思家。
梦游海山二首
作者：苏泂
朝代：宋

海山青碧一千重，楼观飞霞朵朵峰。薄晚维舟浑不得，飘残女乐趁天风。绀幰行空半簇花，太真扶辔极夭斜。一声何处宁王笛，吹入春风百万家。
梦游海山二首·其一
作者：苏泂
朝代：宋

海山青碧一千重，楼观飞霞朵朵峰。薄晚维舟浑不得，飘残女乐趁天风。
梦游海山二首·其一
作者：苏泂
朝代：宋

海山青碧一千重，楼观飞霞朶朶峰。
薄晚维舟浑不得，飘残女乐趁天风。
梦游海山二首·其二
作者：苏泂
朝代：宋
体裁：七言绝句

绀幰行空半簇花，太真扶辔极夭斜。一声何处宁王笛，吹入春风百万家。
梦退堂师
作者：苏泂
朝代：宋

碧眼霜颅事已非，梦中相见祇攒眉。
推敲有法犹分付，一似高丽寺裏时。
梦退堂师
作者：苏泂
朝代：宋

碧眼霜颅事已非，梦中相见祇攒眉。推敲有法犹分付，一似高丽寺里时。
檐雪
作者：苏泂
朝代：宋

檐雪无风久未消，贫家昨夜有琼瑶。明朝却与邻人笑，只作清斋水一瓢。
檐雪
作者：苏泂
朝代：宋

檐雪无风久未消，贫家昨夜有琼瑶。
明朝却与隣人笑，只作清斋水一瓢。
次九兄秋句
作者：苏泂
朝代：宋

愁多端的似无愁，何况周行苦滞留。
芦簄月连银界晓，榆关寒护玉峰秋。
挑灯屡作闻鷄舞，看剑长思跃马游。
从古封侯欠英杰，幽燕终欲笑谈休。
次九兄秋句
作者：苏泂
朝代：宋

愁多端的似无愁，何况周行苦滞留。芦簄月连银界晓，榆关寒护玉峰秋。挑灯屡作闻鸡舞，看剑长思跃马游。从古封侯欠英杰，幽燕终欲笑谈休。
次友人韵
作者：苏泂
朝代：宋

时事纷纷一笑中，卧看墙外石榴红。谁怜楚客当年意，与把离骚继国风。先生休恨易俱东，弟子方欣色笑同。早晚朝廷议恢复，请看裴度在军中。
次友人韵·其一
作者：苏泂
朝代：宋
体裁：七言绝句

时事纷纷一笑中，卧看墙外石榴红。谁怜楚客当年意，与把离骚继国风。
次友人韵·其二
作者：苏泂
朝代：宋

先生休恨易俱东，弟子方欣色笑同。早晚朝廷议恢复，请看裴度在军中。
次友人韵·其二
作者：苏泂
朝代：宋

先生休恨易俱东，弟子方欣色笑同。
早晚朝廷议恢復，请看裴度在军中。
次知县兄曹娥渡句
作者：苏泂
朝代：宋

自绝双鱼养，愁登老桧亭。断云知意绪，流水付年龄。抚稚头空白，逢人眼未青。贪生不既晚，无地学威灵。
次知县兄曹娥渡句
作者：苏泂
朝代：宋

自绝双鱼养，愁登老桧亭。
断云知意绪，流水付年龄。
抚穉头空白，逢人眼未青。
贪生不既晚，无地学威灵。
次知县兄韵
作者：苏泂
朝代：宋
体裁：五言律诗

市少全依郭，人稀却似村。湖山春气早，烟雨画图昏。倚树花微落，吟诗酒屡温。亲朋各南北，步屐款谁门。
次邢兄韵简李简夫
作者：苏泂
朝代：宋

幽花契幽禅，夷下难为情。想见狮子床，天女问净名。至味有不酿，大音本希声。相逢寸纸间，公案今见成。
次邢兄韵简李简夫
作者：苏泂
朝代：宋

幽花契幽禅，夷下难为情。
想见狮子床，天女问浄名。
至味有不酿，大音本希声。
相逢寸纸间，公案今见成。
次陆放翁韵
作者：苏泂
朝代：宋

登高望远不可无，不可一日不读书。
予方自委下湿地，君乃独占高明居。
杨云傥许客载酒，杜陵安得钱买馿。
徐行过君就书读，颇幸借屋今连闾。
次陆放翁韵
作者：苏泂
朝代：宋

登高望远不可无，不可一日不读书。予方自委下湿地，君乃独占高明居。杨云傥许客载酒，杜陵安得钱买驴。徐行过君就书读，颇幸借屋今连闾。